**Önk/5-23/2019.**

**J e g y z ő k ö n y v**

Készült a Csongrád Városi Önkormányzat Képviselő-testületének **2019. november 21-én** *(csütörtökön),* **13.00 órai**kezdettel megtartott **23.** (rendes) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás, Cseri Gábor alpolgármester, Bartókné Vincze Zsuzsanna, Gyovai Gáspár, Bartókné Vincze Zsuzsanna, Gyovai Zsolt, Dr. Kádár László Levente, Laczkó Zsolt, Máté Attila, Murányi László, Nagypál Sándor, Dr. Somogyi Árpád, Dr. Törőcsik Attila képviselők, ***összesen 12-en,***

Dr. Juhász László jegyző, Dr. Kádár Judit aljegyző, Kruppa István, a gazdálkodási iroda vezetője, Vinczéné Dudás Katalin, a szociális és lakásügyi csoport vezetője, Szepesi Dóra kulturális referens,

Dr. Szubally Brúnó, a Csongrádi Járási Hivatal vezetője, Kun József r. alezredes, mb. városi rendőrkapitány, Kajtár István c. tű. alezredes, a Csongrádi Hivatásos Tűzoltóság parancsnoka,

Dr. Hörömpöliné Víkor Katalin, a Csongrádi Művelődési Központ és Városi Galéria mb. vezetője, Illés Péter, a Csongrádi Információs Központ Csemegi Károly Könyvtár és Tari László Múzeum igazgatója, Komlósi Mihály, a Városellátó Intézmény vezetője, Dudás Evelin, a Piroskavárosi Szociális és Rehabilitációs Foglalkoztató Nonprofit Kft. képviseletében, Lantos Sándor, a Csongrádi Közmű Szolgáltató Kft. ügyvezető igazgatója, Controlex Kft. képviseletében Ézsiás László könyvvizsgáló, Mihály Sándor, a Csongrád Város Roma Nemzetiségi Önkormányzat elnöke, Versegi Zoltán, a Csongrád Városi Vízilabda SE elnöke, Kozák László, a Csongrád Városi Vízilabda SE képviseletében, Almási Mariann és Rostáné Hajdú Erzsébet, az Oktatási, Művelődési, Vallási-és Sport Bizottság nem képviselő tagjai,

Donka Ferencné, a Csongrád TV ügyvezetője, a Városi Televízió képviseletében, Majzik Attila, a Délmagyarország c. újság tudósítója.

**Napirend előtt:**

1.) Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 12 tagja jelen van.

2.) Bedő Tamás polgármester: A mai ülés napirendjét a kiküldött meghívó szerint, azzal a módosítással bocsátja szavazásra, hogy

***- sürgősségi indítványt tesz*** a később kiküldött ***17-es*** számú, „***Az Alsó-Tisza-menti Önkormányzati Társulás Társulási Tanácsába polgármester személyének delegálása”*** tárgyú előterjesztés megtárgyalására.

A Képviselő-testület egyhangúlag, 12 igen szavazattal egyetért az indítvánnyal.

2

* ***Sürgősségi indítványt tesz*** a később kiküldött ***18-as*** számú, **„*2020.01.01.-2021.12.31. közötti Közvilágítási villamos energia szolgáltatás beszerezése – döntési javaslat”*** *című előterjesztés megtárgyalására.*

A Képviselő-testület egyhangúlag, 12 igen szavazattal egyetért az indítvánnyal.

* ***Sürgősségi indítványt tesz*** az ülés előtt kiosztásra került ***19-es számú*** „***A Csongrádi Vízügyi Sportegyesület kérelme tulajdonosi hozzájárulás megadásához***” című előterjesztés megtárgyalására.

A Képviselő-testület egyhangúlag, 12 igen szavazattal egyetért az indítvánnyal.

**-**  I***ndítványozza***, hogy a Z/1. Önkormányzati tulajdonú gazdasági társaságok vezető testületeinek átalakítása tárgyú előterjesztést vegyék le napirendről, mert ennek megtárgyalására a 2019. november 27-ei rendkívüli testületi ülésen kerül sor.

A Képviselő-testület egyhangúlag, 12 igen szavazattal egyetért az indítvánnyal.

Bedő Tamás polgármester a fenti döntésekre figyelemmel, szavazásra bocsátja az ülés napirendjét.

A Képviselő-testület egyhangúlag, 12 igen szavazattal a következő határozatot hozza:

**194/2019. (XI. 21.) önkormányzati**

 **H a t á r o z a t**

Csongrád Városi Önkormányzat Képviselő-testülete a 2019. november 21-ei rendes ülésének napirendjét a következők szerint állapítja meg:

**Napirend előtt:**

A Csongrád Városi Vízilabda Sportegyesület tájékoztatója a fedett sportmedence építésével kapcsolatban.

**Napirendi pontok:**

1. Csongrád Városi Önkormányzat Szervezeti és Működési Szabályzatáról szóló önkormányzati rendelet megalkotása

2. A játszóterek használatának rendjéről szóló önkormányzati rendelet megalkotása, játszóterek üzemeltetése

3. A Csongrád közigazgatási területén önkormányzati tulajdonban lévő temetők rendjéről szóló 6/2016. (II.22.) önkormányzati rendelet módosítása a díjtételek tekintetében

4. Helyi adórendelet módosítása

5. Javaslat a települési támogatás megállapításának, kifizetésének, folyósításának, valamint felhasználásának ellenőrzéséről szóló 5/2015.(II. 23.) önkormányzati rendelet módosítására

6. Általános iskolai körzetek kialakításával kapcsolatos vélemény

7. Csongrád Város Roma Nemzetiségi Önkormányzatának Képviselő-testületével a működési feltételek biztosításáról és a gazdálkodási feladatok ellátásáról szóló együttműködési megállapodás felülvizsgálata

8. Javaslat a 2020. évi folyószámlahitel szerződés megkötésére az OTP Bank Nyrt-vel

9. Térfigyelő kamerarendszer felújítása

3

10. A Csongrádi Alkotóház Villa épületének felújítása című VP6-19.2.1-6-4-17 kódszámú pályázathoz önerő biztosítása

11. Közművelődési Kerekasztal létrehozása

12. Tigrisek Csongrádi Kézilabda Sportegyesület vételi kérelme a Csongrád, Hársfa u. 1. szám alatti ingatlan megvásárlására

13. A Csongrád, Szent Imre u. 19. szám alatti ingatlanrész ingyenes használatba adása a Piroskavárosi Szociális és Rehabilitációs Foglalkoztató Nonprofit Kft. részére

14. A Piroskavárosi Szociális és Rehabilitációs Foglalkoztató Nonprofit Kft. könyvvizsgálói megbízatása

15. Vételi kérelem a csongrádi 6471/3. hrsz-ú ingatlan 3812/6812-ed tulajdoni hányadára

16. Tájékoztatás a lejárt határidejű határozatok végrehajtásáról

17.Az Alsó-Tisza-menti Önkormányzati Társulás Társulási Tanácsába polgármester személyének delegálása

18.2020.01.01.-2021.12.31. közötti Közvilágítási villamos energia szolgáltatás beszerezése – döntési javaslat

19. A Csongrádi Vízügyi Sportegyesület kérelme tulajdonosi hozzájárulás megadásához

**Zárt ülés:**

Z/2. Csongrádi Közmű Szolgáltató Kft. likviditási helyzete

Z/3. Javaslat az „Év családja” kitüntető cím adományozására

Bedő Tamás: Napirend előtt a csongrádi vízilabdások a fedett medencével kapcsolatban szeretnének egy tájékoztatót tartani, valamint ***Máté Attila*** képviselő úr írásban jelezte, hogy napirend előtt ***„Megoldás kell, nem ígéret”*** témában kíván hozzászólni.

**Napirend előtti hozzászólás:**

Máté Attila: Már többször szóba került, hogy amikor a Kossuth tér az ott folyó rendezvények miatt le van zárva, a bíróság melletti útkereszteződésben ki kellene helyezni egy rendezvényt előjelző táblát, ami arra utalna, hogy a Mozi parkolónál vissza kell fordulni. Erre már kaptak egyszer ígéretet. Akár egy polgárőr is állhatna ott, nem feltétlenül a rendőrséggel együtt, mert sokan bosszankodnak, hogy kerülniük kell. Erre már a karácsonyi ünnepek alkalmával is szeretne megoldást. Van nagyon sok téma, amiben volt ígéret, de megoldást nem találtak rá. Reméli, hogy ebben a ciklusban egy kicsit gördülékenyebben fognak menni ezek a dolgok.

Bedő Tamás: A kérést megértették, ezt egy egyszerű zsákutca táblával lehetne kezelni. Remélhetőleg az érintettek gyorsan találnak rá megoldást. Lesz egy tájékoztató tábla, hogy a Kossuth tér rendezvény miatt lezárva.

A Csongrádi Városi Vízilabda Egyesülettől kaptak egy anyagot, amelyben leírják a fedett medence jelenlegi helyzetét és kérték a lehetőséget, hogy erről tájékoztathassák a testületet. A képviselők és a külsős bizottsági tagok ezt az anyagot megkapták. Az ülésen jelen vannak az egyesület vezetői, megtehetik az anyag kiegészítését.

4

Versegi Zoltán Azért érezték a tájékoztató szükségességét, mert a projektet 2020. június 30-ig le kell zárni, el kell számolni, üzembe kell helyezni a medencét. Arra szeretnének választ kapni, hogy menjen tovább ez a projekt, vagy esetleg leállítsák-e, mert nem kevés pénzbe kerül a továbbvitele. Számításaik szerint a több, mint 500 mFt-os összegyűjtött TAO-s támogatásnak a visszafizetése a jelenlegi állapotban 30-35 mFt, ha ezt még másfél évig görgetik maguk előtt, annyival növekszik. Arra szeretnének választ kapni, hogy mi legyen, hogyan tovább. Ez a város és a vízilabda egyesület közös projektje volt, a város támogatásával szállhattak be, úgy érzik, hogy elérkezett az idő, amikor el kell dönteni, hogyan legyen tovább.

Gyovai Zsolt: A projekt egy teljesen zárt épületegyüttest tartalmaz, a tervekhez képest lehet-e a műszaki tartalmat úgy csökkenteni, hogy az az önrész, amit a városnak hozzá kellene tennie, ne adósítsa el a várost hosszú évekre. Ha nem lehet, a későbbiek során ennek a fenntartása kit terhel, mert jelen állás szerint a város lenne a fenntartója. Mi lesz, ha a TAO források elapadnak és teljesen más irányt fognak venni. Amíg vannak, addig fenntartásra is igénybe vehetők. A bekerülési költséget kellene csökkenteni, és közelíteni a rendelkezésre álló kerethez.

Versegi Zoltán: A műszaki tartalmat már nem lehet módosítani, a jogszabály egy módosítást engedélyez a pályázaton, ez három évvel ezelőtt megtörtént. Igaz, hogy a Vízilabda Egyesület TAO-s támogatásából épülne meg az uszoda, de ahogyan megépül, - mivel önkormányzati területen van - ezt a városnak működésre át kell adniuk. A TAO keretein belül jelenleg lehet működésre pályázni. Amíg a TAO adta lehetőségek élnek, addig ez a pályázati lehetőség is él. Ha megszűnik, kérdés, hogy mennyi pénzzel tud az egyesület az uszoda működéséhez hozzájárulni.

Murányi László: Helyesbíti az előtte szólót: nem kell a városnak átadni, elkülönülhet a földingatlan és a felépítmény tulajdonjoga.

Gondolkodott-e az egyesület privát tőke bevonásáról, tulajdonjog szerzése mellett. Nagyon sok helyen bebizonyosodott, hogy nem a város fog megoldani problémákat, akár egy munkahelyteremtést. A lehetőségeket, alkalmakat kell a városnak minél jobban előkészíteni, akár adócsökkentés formájában, vagy szolgáltatások kiépítésével.

Versegi Zoltán: Megkerestek egy tanácsadó céget, ahol azt a választ kapták, hogy amennyiben az uszoda önkormányzati támogatással valósul meg az önkormányzat területén, a TAO támogatás is állami támogatás, tehát az az önkormányzat tulajdonát fogja képezni.

Nem mentek utána a privát tőkének, már csak azért sem, mert az egyesület semmilyen jogot nem tud adni egy esetleges támogatónak az uszodában. Azért nem tárgyaltak senkivel sem ez ügyben, mert úgy érezték, hogy erre nem jogosultak.

Bartókné Vincze Zsuzsanna: A közbeszerzésre beérkezett ajánlatok mennyivel haladják meg a rendelkezésre álló keretet? A levélben szó van róla, hogy a Közmű Szolgáltató Kft. részére az egyesület bérleti díjnövekményt kénytelen fizetni.

Ez mi alapján történik?

5

Versegi Zoltán: Azt nem tudja megmondani, hogy pontosan mekkorák voltak a közbeszerzési összegek, de az az önkormányzatnál rendelkezésre áll. A legalacsonyabb összeg is 15-20 %-kal lépte túl a költségvetést, a másik két ajánlat ennél jóval magasabb volt. A kérdés arra irányult, hogy kénytelenek nagyobb összeget fizetni az uszoda használatáért, mert 2015-höz képest évről-évre többet fizettek a Közmű Szolgáltató részére. Ezzel próbálták meg már előre is támogatni az uszoda beruházást. A pályabérlet, medence használat, sportolói belépők elszámolhatóak a TAO-ban.

Bedő Tamás: Kérdezi, hogy a TAO mire fordítható, mert ezzel sokan nincsenek tisztában.

Versegi Zoltán: A beruházáson kívül, ami a TAO-nak a nagy százalékát elviszi, a második legnagyobb rész, amire fordítható a TAO, az utánpótlás nevelés. Egyesületüknél ebben az évben 99 %-át a támogatásnak utánpótlás nevelésre kérték, azon felül lehet személyi bérjellegű kifizetésekre pályázni, tárgyi eszköz beruházásra, versenyeztetésre, ami az egyesületeket érinti. Szakképzésre, szakszövetségi feladatokra az egyesületek nem pályázhatnak. Öt jogcímre pályázhatnak, abból az egyik az ingatlan beruházás.

Bedő Tamás: Az utánpótlás nevelésbe bele kell érteni a velük foglalkozó edzői béreket is.

Versegi Zoltán: Igen, és azon felül a pályadíj, versenyeztetés, utazás, mérkőzések rendezési költségei, a zsűri díja is ebből kerül finanszírozásra. Gyakorlatilag lefedi az egyesület működését.

Bedő Tamás: Sokan úgy gondolják, hogy a TAO egy feneketlen kút és bármennyit bele lehet rakni, de van egy szabály, hogy a működési típusú TAO-ban mennyit fogadhat egy egyesület. Ez mi alapján dől el?

Versegi Zoltán: Van egy utánpótlás igazolt versenyzői létszám, akit a vízilabda szövetség nyilvántart. Azon kívül van egy pontozásos rendszer, ami alapján az egyesületeket kategóriába sorolják és a gyereklétszám, illetve a kategória besorolás alapján pályázhat az egyesület egy maximális költségre, amit vagy megadnak, vagy nem adnak. Meg van a maximum határozva, amire a pályázatot be lehet nyújtani.

Bedő Tamás: Van az a lehetőség, hogy tárgyi eszközfejlesztésre – ebben az esetben fedett medencére – is pályázzon az egyesület.

Versegi Zoltán: Az elmúlt évet megelőzően minden egyesület adhatott be ingatlan beruházásra támogatási kérelmet. A TAO támogatást általában két részre bontják minisztériumi szinten: az egyik rész az ingatlan beruházás, ennek van egy büdzséje, illetve a másik rész az összes többi TAO támogatás.

6

Bedő Tamás: Kronológiai sorrendben a fürdő tekintetében az alábbiak történtek: 2015-ben került benyújtásra a pályázat, amikor az eredeti elképzelések szerint a Magyar Vízilabda Szövetség döntési hatáskörében 300 mFt-ban került volna meghatározásra a fejlesztendő műtárgy. Utólag, az állandó fedés miatt átbillent ezen az összegen és kormányengedélyhez volt kötve, először egy szövetségi jóváhagyás, utána egy kormányengedély kellett, hogy elengedjék a pályázatot, és megkezdődhessen a TAO gyűjtés. Ez ezért fontos, mert 300 mFt volt az értékhatára annak, ami 2015-ben első körben be lett adva, majd az a tervezői költségbecslések szerint 601 mFt-ra emelkedett, amihez a képviselő-testület 2016. áprilisi ülésén 190 mFt önerőt szavazott meg. Ebben az esetben nem az önkormányzat a kedvezményezett, a pályáztatás lebonyolítása az egyesületé, ebben az önkormányzat támogató partner tud lenni. A 601 mFt-os összeget az akkori tervező hozta ki - a fürdőt is ő tervezte -, utána következett, hogy ne ő csinálja a kiviteli tervet. 2017. márciusában kérte az egyesület vezetése, hogy a kiviteli terveket az egyesület által összeállított szakértői gárda készítse el, ami alapján 2018-ban kerülhetett kiírásra ez a közbeszerzési pályázat, amire a korábban javasoltnál nagyobb mértékű ajánlatok jöttek. A kiírásban meghatározott összeg bruttó 760 mFt volt. Ehhez képest a legolcsóbb ajánlat nettó 677 mFt volt, ami bruttó 859 mFt-ban állt meg és a közbeszerzési döntésre jogosultak – nem az önkormányzat, hanem a Vízilabda SE elnöksége, illetve a delegált tag nettó 948 mFt-os ajánlatot, mint összességében legelőnyösebbet hozta ki. Nem azért, mert ezt akarták, hanem itt voltak más szempontok is, már nem csak az ár számított, valószínűleg a garancia hossza volt mérvadó, hiszen ez az ajánlattevő 6 hónapot ajánlott, a legolcsóbb pedig 36 hónapot. A legelőnyösebb ajánlat is kétszeresébe került a rendelkezésre álló összegnél. Az ajánlat és a rendelkezésre álló forrás között szűk 100 mFt volt a különbség, 190 mFt-os önkormányzati önerő vállalása mellett. Ha esetleg azt a pályázót egy második eljárásba - amit nem az önkormányzat folytathatott le, hanem az egyesület - be lehetett volna hozni, talán eredményesebben tudtak volna lobbizni a kiegészítő támogatásokért. 2018. áprilisában lezárult ez a közbeszerzés, 2018. nyarán kapott egy tájékoztatót a képviselő-testület arról, hogy egy ismételt közbeszerzési eljárás induljon meg, amire nem került sor. Az egyesület vezetésével a nyár folyamán egy közös levélben fordultak az országgyűlési képviselő úrhoz, hogy az EMMI illetékes államtitkárságán eljárhassanak. Valóban megtörtént már egy tervmódosítás, ezért csak az lehetséges, hogy a műszaki és sport szakmai tartalmat változatlanul hagyva, de némi építészeti megoldások változtatása mellett tudnák egy kicsit olcsóbbra venni. A vasbeton felépítmény helyett egy más műszaki tartalommal kerülne fedésre, akkor nagyjából a hiányzó összeg meg is lenne, illetve van még egy lehetőség, tudomása szerint a TAO beruházásokat az egyesületeket működtető Kft-k bonyolítják le. Ez azért fontos, mert az áfát vissza lehet igényelni. A hiányzó összeg az áfa tartalom. Gyakorlatilag az önkormányzat és a TAO pénz fedi a nettó összeget, csak az áfa összegét nem. Van megoldási lehetőség, de az idő szorít. Örömmel veszi, hogy az egyesület is szívén viseli a kérdést. Nagyon reméli, hogy egy hónapon belül az EMMI-vel olyan megbeszélést tudnak folyatni, ami lehetővé teszi, hogy a jövő év első hónapjaiban kiírhassák a közbeszerzést és le tudják zárni ezt a beruházást 2021. június 30-ig, mert nagy létszámú sportoló gyerek – nem csak vízilabdás – veszi igénybe, hiányzik egy medence.

7

Ezt kellene valamilyen szinten megoldani és ehhez kellene egy együttgondolkodás. Az elmúlt időszakban elég sok kritika érte az önkormányzatot.

Az önkormányzat 2016-ban, 2017-ben 2018-ban a költségvetésében évi 50 mFt-tal szerepeltette az önerőt. Ezt testületi döntéssel vállalta 2016. áprilisában. 2019-ben már nem, mert másként szólt a testületi döntés, de az ajánlat továbbra is fennáll. Az önkormányzat azt nem teheti meg, hogy erre hitelt vesz fel. Nem azért, mert nem lenne hitelképes, de nem ő a beruházó. Ennyivel volt másabb a műfüves pálya. Ott az önkormányzat volt a beruházó. Ráadásul ott olyan jó megállapodásokat sikerült kötni, hogy a beruházás önereje a végén az előre jelzett 57 mFt helyett 23 mFt-ra redukálódott az un. kiegészítő támogatások miatt. Ez annak a sajátossága, hogy minden szövetség az adott TAO törvény keretein belül más eljárási szabályokkal dolgozik. Az önkormányzat erre hitelt nem tud felvenni és az önkormányzat költségvetésében nincs szabad 4-500 mFt, hogy azt „zsebből” fizesse ki. Ha kap kiegészítő állami támogatást, akkor bármilyen drága beruházást is meg lehet valósítani, de inkább célozzák meg azt, amit a legolcsóbb ajánlattevő tett, ami összhangban van a 2018-ban kirendelt szakértői véleménnyel. Akkor voltak tárgyalni a vízilabda szövetségnél a kormányrendelet módosítása miatt, mert ennyiből már nem lehetett megépíteni és ő ráemelt valamennyit, ennek nyomán lehet még feltöltésről dönteni, vagy nem. Úgy gondolja, hogy a valós ár ekörül van. Ha a műszaki tartalmat - a sportszakmai szempontok figyelembe vétele mellett - tudnák csökkenteni és erre az EMMI engedélyt adna, mint ellenőrző, akkor biztos, hogy elegendő a rendelkezésre álló forrás. Erre 1-2 hónapjuk van. Ezt a levelet úgy kezeli, hogy ez egy figyelemfelhívás, mert e levél alapján sem tudja azt mondani az önkormányzat, hogy ott van 500 mFt a költségvetésben és építsük meg. Azt tudja, amit eddig is vállalt. Azon felül közösen keresi a megoldásokat az egyesülettel, hogy a hiányzó pénzeszközök összejöjjenek, mert a cél közös. Úgy gondolja, hogy továbbra is az lenne jó – ami az elmúlt időszakban egy kicsit megromlott – hogy az önkormányzat és az egyesület ebben partner és nem ellenfél. Ezt továbbra is fel tudja ajánlani. Abban a levélben, amit november 5-én teljes összefoglalóval elküldtek az EMMI-be, pontosan össze van foglalva minden, hogy milyen lépések történtek 2015 óta, amikor is megnyitotta a társasági adó módosítás annak a lehetőségét, hogy egyes multinacionális vállalatok a korábbiakhoz képest másképp osszák a társasági adójukat. Ennek köszönhető, hogy egyáltalán ekkora összegről beszélhetnek.

Versegi Zoltán: A kérdésük alapvetően az volt, hogy menjen-e tovább a pályázat vagy ne, mert ezeket a pénzeket vissza kell fizetniük. Ha megindul a beruházás, nem tudnak arra garanciát vállalni, mint egyesület, hogy a kivitelező ezt befejezi 2021. június 30-ig, és mi történik akkor, ha nem valósul meg a beruházás, ki fogja állni azokat az összegeket, illetve szankciókat, amik a be nem fejezett beruházást terhelik.

Bedő Tamás: A TAO-s beruházásoknál a TAO pénzt lehet legutoljára felhasználni.

Versegi Zoltán: Utófinanszírozott beruházás, nem legutoljára.

Bedő Tamás: Amit az önkormányzatnak kell megelőlegeznie, tehát az önerő kifizetésével kell kezdeni.

8

Murányi László: Éppen ezen az ülésen fognak arról dönteni, hogy a tavalyi 140 mFt-tal szemben most 150 mFt-os likvidhitelt szeretnének felvenni, ami egy évre szóló összeg, tehát minden év december 31-ig vissza kell fizetni.

A TAO támogatás állami pénz, a forgalmi adóval kapcsolatban nincs valami más megoldás? Ugyanolyan pénznek kell tekinteni ezt az 5-600 mFt-ot? Nincs neki más forgalomadó mentes mozgási lehetősége?

Bedő Tamás: Annyi a lehetőség, hogy fordított áfa van, de az áfa ebben az esetben nem igényelhető vissza, mert csak az tudja visszaigényelni, aki arra jogosult.

Gyovai Zsolt: Ha elindul a beruházás, a támogatók között nem lehet a számláit megfuttatni, mivel ők áfa visszaigénylők lehetnek.

Bedő Tamás: Nem lehet, mert a számla kifizetője az egyesület. Mi ezt a pénzt átadjuk az egyesületnek, minden számlának az egyesület nevére kell szólnia. Neki kell elszámolnia a TAO forrással és mindennel. Ha az önkormányzat volna a beruházó, az vissza tudná igényelni az áfát, mint ahogy a fürdő beruházás is nettó értéken történt, mert az áfát vissza tudták igényelni.

Versegi Zoltán: Úgy érzi, voltak olyan felvetések, hogy az egyesület rosszul döntött, vagy rossz irányba ment el. Első perctől kezdve az önkormányzattal együtt valósult meg a medence beruházás. Minden döntésüknél ott volt az önkormányzat részéről is valaki. Ha itt valaki hibázott, akkor nem ők voltak, hanem közösen született rossz döntés.

Bedő Tamás: Nem hiszi, hogy az egyesületre akarták volna tolni a felelősséget, csak azt szerették volna érzékeltetni, hogy mi az egésznek a metódusa. Kinek, mi a szerepe ebben a beruházásban. Ebben közösen kell együttmenni és nem egymással szemben.

Kozák László: Megjegyzi, hogy ő is azt érezte ki a polgármester úr beszédéből, hogy az egyesület döntött minden kérdésben. „Mivel nekünk nincs csalánosunk, nem verhetjük a csalánt össze-vissza”, mi nem tudunk nulla pénzből gazdálkodni, itt Önöknek kellett hozni döntéseket, mert ez óriási összeg az egyesületnek. A testület egyszer eldöntötte, hogy támogatja ezt a projektet, az más kérdés, hogy közben hogyan alakultak a dolgok. Az egyesületnek voltak kiadásai, ezzel kapcsolatban nagyon sok pénzt kifizettek. A döntéseket soha nem hozták meg, még a közbeszerzésről is a hivatalban döntöttek. Ők a szerint léptek, hiszen nekik nincs pénzük, ilyen döntéseket nem hozhatnak. Nyilván nekik kell aláírni, mert ők a kedvezményezettek.

Nem szeretné, ha azt gondolnák, hogy ketten otthon eldöntötték, hogy valamit elvállalnak, vagy nem. A tervezéskor sem ők döntötték el, hogy melyik tervező iroda lesz megbízva, milyen tervet készítsenek. A 300 mFt valóban elhangzott 2014. október 14-én, ez a második napja volt a megválasztott polgármester úrnak, amikor az irodájában ültek és akkor nagyjából 300 mFt-tal tippelték, hogy egy uszoda ennyibe kerülhet, akkor még nem volt szó fedésről. Akkor egy 33\*25 m-es medencéről beszéltek. Aztán úgy döntöttek, hogy ha már van a TAO, akkor legyen egy magasabb összegű, egy igazán 21. századi létesítmény. Ezzel nincs is semmi baj.

9

Amikor megtervezték az épületet - több terv is készült - kiválasztották azt, ami a legjobban tetszett. Felvetették, hogy legyen ez egy ideiglenesen fedhető medence, akkor a polgármester úr mondta, hogy ha már csinálunk valamit, az legyen rendben. Nyilván ezzel csak egyetérthettek. Ennek folyamán a megbízott tervező iroda elkészítette a terveket. Együtt mentek el a minisztériumba, mert megkapták hozzá a költségvetést is, ami akkor már a 300 mFt-nak bőven a duplája volt, 640 mFt. Az első alkalommal beadott pályázatunkat el is fogadta a szövetség. Ennek az önrésze 190 mFt volt. A 640 mFt lett felemelve bruttó 820 mFt-ra, de még az is kevésnek bizonyult, mert ez a becslés a közbeszerzés előtt született, mert még ezt is meghaladta kb. 5 %-kal a legkedvezőbb ajánlat. Ott sem mi döntöttünk, hogy mehet-e, hiszen az önerőt nem mi tettük hozzá. A piac felborult és nem vádaskodni szeretnének, csak egyszerűen azt szeretnék, hogy lássák tisztán, hogy időközben nagyon sok pénzt költöttek erre a dologra és ezzel egyszer el kell számolniuk. Nekik van egy közgyűlésük, tagjaik vannak, akik ezt rajtuk számon kérhetik. Összességében 100 mFt körüli összegről beszélhetnek, amit elköltöttek ezzel kapcsolatban.

Bedő Tamás: Nem értették egymást félre, csak azt mondta, hogy az eljárás során az egyesületnek kellett lefolytatni az egyeztetéseket. Együtt voltak mindenhol tárgyalni, azt is megkérdezték, hogy mennyire ragaszkodjanak az eredeti tervezőhöz, és azt javasolták, hogy igen, mert a szövetségnek sokat terveztek, tehát jó tervező lesz. Ennek a szakmai részébe nem kívántak beleszólni, azért is maradt a 30\*25 m, mint költségcsökkentés, hogy az úszóknak meglegyen a 25 m, az egyesület részéről mondták, hogy a vízilabdának a 30 m elég, ezzel jelentős felületet sikerült nyerni. Többen is voltak azon a megbeszélésen, amikor már látszott, hogy mennyi TAO forrás fog megérkezni, hogy akkor ne egy sátrasba gondolkodjanak, hanem egy olyan megoldásban, ami hosszabb távon megoldja a fedés kérdését és a 601 mFt-hoz célozták az önerőt, amit aztán szerepeltetnek is folyamatosan, de ilyen értékű ajánlat nem érkezett. A kiviteli tervek elkészítésekor sem látszott, hogy egy ajánlattevő sem fog beleférni a rendelkezésre álló pénzbe, illetve volt egy reményük, hogy kormányzati kiegészítést fognak kapni. Mind a ketten mentek a maguk útján, s próbálták ezt még lehetőleg 2018. áprilisa előtt megszerezni, ezért is volt fontos a közbeszerzés kiírása. Mindenképpen adjanak maguknak 1-2 hónapot. A cél az, hogy megépüljön a fedett medence. Úgy gondolja, hogy az esély meg van rá. Azért kell elmenni az EMMI-hez és máshová is, mert ez egy nemzeti forrásból megvalósuló beruházás, még ha átadott pénzeszközzel is, és ennek nyomán kezelhetik rugalmasabban, mint egy európai uniós határidőt. Azt kéri, hogy az ezzel kapcsolatos dolgok kerüljenek a helyükre. Ebben az ügyben igen vaskos akta keletkezett, tehát az önkormányzat sem arra vár, hogy majd más megoldja ezt a feladatot. Az, hogy egyelőre itt tartanak, sem az önkormányzat, sem az egyesület hibájának nem róható fel. Az lesz felróható, ha nem partnerként viszonyulnak egymáshoz és mindenki a maga igazát bizonygatva, a végén vakvágányra viszik a beruházást. A partnerséget továbbra is fenntartjuk.

Kozák László: Ezt ők is így gondolják. Az együttműködés létfontosságú, a döntéseket továbbra sem ők hozzák. Teljesen mindegy hogy végződik a dolo

10

Bedő Tamás: Végződjön pozitívan.

Kozák László: Ez mindenkinek az érdeke. Megjegyzi, kevés volt a kommunikáció.

Bedő Tamás: Megköszöni az egyesület vezetőségének a megjelenést. Amint új információ lesz, várhatóan a jövő héten, akkor tájékoztatjuk Önöket.

Az eddig elhangzottakat a 2251. számú hangszalag A. oldala a 364-től végig, a B. oldala a 001-310 szám alatt tartalmazza.

**Napirendek tárgyalása:**

**1. Csongrád Városi Önkormányzat Szervezeti és Működési Szabályzatáról szóló önkormányzati rendelet megalkotása**

Dr. Juhász László jegyző: A bizottsági üléseken elhangzott javaslatok figyelembevételével előterjesztői indítványt tesz az alábbiak elfogadására.

Az SZMSZ tervezetben a 18. § /3/ bekezdése azzal egészül ki, hogy a Képviselő-testület ülésére tanácskozási joggal meg kell hívni a választókerület országgyűlési képviselőjét, a 4 mellékletben az Oktatási Bizottság átruházott hatáskörei egészüljenek ki a következő mondattal „javaslatot tesz a sportszervezetek részére megállapított támogatások összegére”.

Az Oktatási Bizottság neve egészüljön ki a „Vallási” szóval, és ez alapján a bizottság neve: Oktatási, Művelődési, Vallási- és Sport bizottság.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy a bizottság egyhangúlag, 7 igen szavazattal támogatta a tervezetet. A korábbiakhoz képest most két fővel lehet frakciót alakítani, hogy ennek van-e értelme, vagy nincs, azt majd eldöntik. Ez nem jár semmiféle javadalmazással, ez egy technikai lehetőség. Korábban volt bokrosi részönkormányzat. Tekintettel arra, hogy az alpolgármester úr a bokrosiak képviselője is, ezért sem jogilag, sem praktikusan nem valószínű, hogy volna ennek értelme, azzal együtt, hogy működhet Bokroson is egy társaság, akivel szorosan tartja a kapcsolatot az alpolgármester úr. Megköszöni a munkáját az SZMSZ készítőinek, Dr. Juhász Lászlónak és Dr. Kádár Juditnak.

Bartókné Vincze Zsuzsanna az oktatási, művelődési és sportbizottság elnöke közli, hogy a bizottság egyhangúlag elfogadásra javasolja a rendelet tervezetet az elhangzott módosítások ismeretében.

Dr. Somogyi Árpád elnök elmondja, hogy az egészségügyi és szociális bizottság egyhangúlag, 4 igen szavazattal támogatja a rendelet-tervezetet az elhangzott módosításokkal együtt.

11

*Kérdés, vélemény nem hangzott el.*

Bedő Tamás szavazásra bocsátja a rendelet-tervezetet.

A képviselő-testület egyhangúlag, 12 igen szavazattal megalkotja következő rendeletét:

**27/2019. (XI. 21.) önkormányzati**

Önk/173-2/2019.

**R e n d e l e t**

Csongrád Városi Önkormányzat Képviselő-testülete megalkotja a ***27*/2019. (XI. 22.)**önkormányzati rendeletét a ***Csongrád Városi Önkormányzat Szervezeti és Működési Szabályzatáról*.**

Erről jegyzőkönyvi kivonaton értesítést kap:

1. Képviselő-testület tagjai
2. a jegyzői iroda

**2. A játszóterek használatának rendjéről szóló önkormányzati rendelet megalkotása, játszóterek üzemeltetése.**

Dr. Juhász László jegyző: Bizottsági vélemény alapján javasolja, hogy a rendelet 4. § (5) bekezdése az alábbi szöveggel kerüljön elfogadásra: „Életkortól függetlenül a szülő és más felügyeletre jogosult személy felelőssége, hogy a gyermek egészségügyi állapotának, képességeinek megfelelően használja a játszótéri eszközöket”. Ezzel a szülői felelősség lenne megfogalmazva. A rendelet a játszóterek használatának rendjét szabályozza, az életkori sajátosságokat veszi figyelembe. Ez a nagyközönség számára szól. Az üzemeltetés kérdését hosszabb távon át kell gondolni, hiszen a fenntartó felelőssége a működésképes játszóterek fenntartása.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy egy 2003. évi kormányrendelet tartalmazza, mi számít játszótérnek. A játszótér fogalma mindenkinél rögzítve van. A Csongrádon található, papíron játszótérnek nevezhető területeknek egy része megfelelő, másik része nem, de most arról van szó, hogy a játszótereket hogyan kell használni. A bizottság a rendelet-tervezetet egyhangúlag, 7 igen szavazattal tárgyalásra alkalmasnak tartja. Az anyagban szerepel, hogy a Városellátó december 19-ig meg fogja vizsgálni, hogy Csongrádon milyen állapotban vannak a játszóterek. 16 van feltüntetve, de tudjuk, hogy gyakorlatilag nincs csak néhány darab, talán 10 db. Van, ahol nyoma sincs a játszótérnek, de ma arról kell dönteni, hogy rendeletet alkossanak a játszóterek használatáról. Arra kéri a polgármester urat, hogy erre térjenek vissza és határozzák meg, hogy Csongrádon pontosan hány játszótér van.

12

Dr. Somogyi Árpád elnök elmondja, hogy az egészségügyi és szociális bizottság egyhangúlag, 4 igen szavazattal támogatja az előterjesztést. Fontos dolog, hogy a megalkotott rendelet annyit fog érni, amennyit betartanak belőle. Bokroson a játszótér működési rendjéről két tábla is ki van függesztve, de időközönként nyugodt szívvel használják a 14 éven aluli gyermekeknek kihelyezett csúszdát a felnőttek is. A drótkötél nem 110-120 kg-ra van kitalálva.

Nagyon fontos lenne, hogy azokon a közterületeken, ahol az értékes játszóeszközök vannak, annak érdekében, hogy hosszú távon is lehessen használni, ellenőrizni kellene a rendeletben előírtak betartását, és a szabálytalankodókat pénzbüntetéssel lehessen sújtani. A városban már 49 kamera működik, reméli, el tudják azt érni, hogy előnyt élvezhessenek azok a területek, ahol játszóterek működnek. Ma már olyan uniós játszótérnek megfelelő terület, ahol nincs kamera, két darab van, reméli hamarosan pótlásra kerül. Ez talán lesz akkora visszatartó erő, hogy a rendeletet be lehet tartatni. Felvetődött, hogy adjanak meg egy telefonszámot, ahol be lehet jelenteni, hogy ki, milyen rongálást látott. Ha a kamera feltételek megvannak, meg lehet keresni az illetőt. Több azonosítás után, talán el fognak addig jutni, hogy aki nem képes az együttélés szabályait betartani, az nem tesz ilyet.

Bartókné Vincze Zsuzsanna az oktatási, művelődési és sportbizottság elnöke közli, hogy a bizottság 4 igen szavazattal, egyhangúlag elfogadásra javasolja a rendelet tervezetet. Nagyon pozitívnak értékelik, hogy elindul a játszóterek biztonságának felülvizsgálata, mert nem gondolják, hogy szeretnének azért a televízióban szerepelni, mert tragédia történt Csongrádon valamelyik játszótéren.

***Kérdések, vélemények:***

Murányi László: A jövőben mindenképpen gondolkodni kell a közterület erősítéséről. Ez kamerával nem megoldható. Sikerült leküzdeni magunkat a második helyre. Valamikor azt mondták, hogy Csongrád a megye legzöldebb városa, most már szalagcímben megjelent, hogy Szentes a legzöldebb város a megyében. Valamikor voltak határozott parkőrök. Erre most kell gondolni, mert ha nem döntik el, hogy legyen megerősítve a társaság, akkor probléma lesz. Ez általánosságban is igaz.

Nem tudja, hogy a rendőrségnek milyen jogköre van intézkedni egy-egy olyan dolog miatt, amit dr. Somogyi Árpád is mondott. Amikor látják, hogy egy nagydarab ember használja a játszóeszközöket, az arra járó rendőrnek van-e joga ebben intézkedni.

A sportpálya mellett van egy játszótér, ami mellett szépen kialakított parkoló található, ahol áll 1-2 autó, attól néhány m-re pedig több. Ezt nem veszi észre az, akinek észre kellene vennie, a közterület-felügyelők. Ezt a vonalat erősíteni kell.

Máté Attila: Egyetértve az előtte szóló képviselőkkel, annyit ér a rendelet, amennyit betartanak, illetve betartatnak belőle. A záró rendelkezésben az van, hogy a közterület-felügyelő szabhat ki bírságot. A rendőrség bírságolhat-e, mert legtöbb esetben nem biztos, hogy napközben vannak a nagyobb rongálások, hanem inkább éjszaka.

13

Egy-egy buli alkalmával rengeteg fiatal van a központi játszóterek körül, ezért nem gondolja, hogy a közterület-felügyelő dolga lenne éjszaka bírságolni. Van-e erre valamilyen áthidaló megoldás, hogy a rendőrség is bírságolhasson?

Dr. Juhász László: A rendőrség részére is megküldjük a rendeletet, ők is jelezhetik felénk és bírságolhatnak is azzal, hogy ha ilyen renitens személyt látnak a rendőrök, akkor felszólíthatják a nem oda való embereket, hogy szálljanak le a játszóeszközről.

Bedő Tamás szavazásra bocsátja a beterjesztett rendelet-tervezetet.

A képviselő-testület egyhangúlag, 12 igen szavazattal megalkotja következő rendeletét:

**28/2019. (XI. 22.)önkormányzati**

Ig/218-2/2019.

**R e n d e l e t**

Csongrád Városi Önkormányzat Képviselő-testülete megalkotja a ***28/2019. (XI.22.)***önkormányzati rendeletét ***a játszóterek használatának rendjéről*.**

Erről jegyzőkönyvi kivonaton értesítést kap:

1. a képviselő-testület tagjai

2. a gazdálkodási iroda és általa

3. az érintettek

Bedő Tamás polgármester szavazásra bocsátja a határozati javaslatot.

A képviselő-testület egyhangúlag, 12 igen szavazattal a következő határozatot hozza:

**195/2019. (XI. 21.) önkormányzati**

Ig/218-2/2019.

H a t á r o z a t

Csongrád Városi Önkormányzat Képviselő-testülete *„A játszóterek használatának rendjéről szóló önkormányzati rendelet megalkotása, játszóterek üzemeltetése”* című előterjesztést megtárgyalta, és az alábbi döntést hozta:

1. A Képviselő-testület felkéri a Városellátó Intézmény vezetőjét, hogy készítse el Csongrád Város játszótereinek üzemeltetésére vonatkozó rövid-, közép- és hosszútávú koncepcióját és azt a soron következő Képviselő-testületi ülésre terjessze be.

Határidő: 2019. december 19.

Felelős: Komlósi Mihály intézményvezető

14

1. A Képviselő-testület felkéri a Városellátó Intézmény vezetőjét a játszóterek időszakos ellenőrzésének lebonyolítására.

Határidő: 2020. június 30.

Felelős: Komlósi Mihály intézményvezető

14

Erről jegyzőkönyvi kivonaton értesítést kap:

1. Képviselő-testület tagjai

2. Jegyzői Iroda

3. Városellátó Intézmény

**3. A Csongrád közigazgatási területén önkormányzati tulajdonban lévő temetők rendjéről szóló 6/2016. (II.22.) önkormányzati rendelet módosítása a díjtételek tekintetében**

Dr. Juhász László jegyző: A rendelet módosítását az üzemeltető kezdeményezte. Megnézték több, hasonló nagyságú környező település temetőkre vonatkozó rendeletét és megállapították, hogy más településekhez képest a mi díjtételeink lényegesen alacsonyabbak. Amennyiben ezt elfogadják, feltehetően az elkövetkező 5-10 évben nem fog változni. Kéri a rendelet-tervezet 2. mellékletében a gyermek sírhely esetében a „díjtalan” megjelölést eltörölni, továbbá a II. és III. kategóriánál a parcella megjelölést úgy figyelembe venni, mint ahogy a felnőtt sírhelyek felsorolásánál van. Urnafalas temetésre is van lehetőség, melynek díjtételét is tartalmazza a rendelet-tervezet.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke: Csongrád közigazgatás területén a város tulajdonában csak római katolikus temető van. A neve is úgy szerepel, hogy Csongrád Római Katolikus Köztemető. Felvetődött, hogy volt református temető is Csongrádon, de az nem szerepel Csongrád tulajdonában. A csongrádi temető kezelését már több éve átvette a Városellátó az egyháztól. Privát véleménye, hogy a város az elmúlt években nagyon odafigyelt erre a helyre, tisztaság, rend van. Ezért köszönetet mond az intézménynek. Állandó embereket alkalmaznak erre a tevékenységre. A temetőre költeni kell, ami a jelenlegi térítési díjak mellett veszteséget jelent a városnak. Ezt nem kérheti, és nem várhatja el senki sem a várostól. A tervezetben szereplő díjak még mindig alacsonyabbak a környező településekhez képest. Csak a ravatalozó hűtőjének a felújítása több millió forintba fog kerülni. A bizottság egyhangúlag, 7 igen szavazattal támogatja a rendelet-tervezetet.

Dr. Somogyi Árpád az egészségügyi és szociális bizottság elnöke elmondja, hogy a bizottság 4 igen szavazattal, egyhangúlag támogatja az előterjesztést.

15

Már majdnem 10 éve nem voltak változtatva az árak. A környezetünkben lévő városokhoz képest a most megemelt díjtételek sincsenek még olyan magasak.

A temetővel kapcsolatban két kötelezettsége van a képviselő-testületnek és a város lakosságának is. A Faragó Család kriptáját véglegesen rendbe kellene hozni, erre határidőt kell megállapítani. A család Csongrádon folytatott tevékenysége, élete, adományozása olyan mértékű volt, hogy ez a legkevesebb, amit a jelen kor élői megtehetnek ezért a családért. Az egyházzal összefogva, konkrét határidők mellett, egy év múlva a kripta álljon eredeti állapotában, ahogyan az felépült.

Mindannyiunk hozzátartozói nyugszanak ebben a temetőben, amit ez a család adományozott Csongrád városának. Ők már kihaltak, az utókor számára az a minimum, hogy ennyivel tartoznak a családnak. Akár gyűjtést is lehetne szervezni az egyházzal, az önkormányzattal és Csongrád város lakosságával összefogva. Úgy gondolja, hogy aki megteheti, mindenki támogatni fogja a felújítást, mert méltatlan állapotban van.

Elkerülhetetlen a ravatalozó épület felújítása is, amit rendszeresen és folyamatosan újítottak, reméli, hogy a jövő évben is fognak tudni rá forrást elkülöníteni. Aki Csongrádon él és látogatja a temetőt, maximálisan elégedett volt azzal a beruházással, amit az elmúlt évben a temetői járdák, utakkal kapcsolatban végeztek. Példaértékűnek tartja a környező temetőkhöz viszonyítva is. Természetesen az üzemeltetéssel kapcsolatban vannak dolgok, amelyek még finomításra szorulnak.

Azt tapasztalták, hogy a Mindenszentek környékén megszaporodtak a viráglopások a temetőben. Ennek elkerülése érdekében felmerült, hogy a temetőt is lássák el kamerákkal. El kellene érni azt, hogy ezeket az eseteket vissza tudják szorítani. Kéri, hogy döntsenek egyben arról, hogy megkezdjék a tárgyalásokat és konkrét határidővel 2020. december 31-ig a Faragó család kriptáját újítsák fel és olyan állapotba hozzák azt, ami méltó ennek a családnak a múltjához.

Bedő Tamás: Előterjesztői határozatként elfogadja az indítványt.

Laczkó Zsolt: Nem javasolja, hogy a temetői díjteleket megemelje a testület. Nagy fájdalom elveszíteni a szeretteit az embernek és ne tetőzzék azzal a bajt, hogy még megemelik a díjakat is. Véleménye szerint a mai napig ezzel a díjazással nyereséges a Városellátónak ez a része. A veszteséges dolgait nézzék meg a Városellátó Intézménynek és ott próbáljanak meg segíteni neki.

Murányi László: Megvizsgálták ezt a lehetőségeket. Ha más lehetőség nincs, akkor bérhűtést kell végeztetni, amit a család fog megfizetni. A hűtő olyan állapotban van, amire azonnal költeni kellene, de a fedezetet senki nem tudja megmutatni a költségvetésbe. Szó volt arról is, hogy a ravatalozót is fel kell újítani. Hullik a vakolat, 10-20 éve volt utoljára felújítva. 15-20 éve ezekhez az árakhoz nem nyúlt a testület, ez a minimális emelés most aktuális.

Nagypál Sándor: Évek óta hiányolja azt, hogy nincs a temetőben temetőcsősz. Azon a helyen rendelkezésre áll az épület. Annak idején lakott ott temetőcsősz.

16

Bizottsági ülésen felvetődött, hogy hirdessék meg ezt az állást. Tudja, hogy nem egy kellemes szakma.

A temetőben Mindenszentek előtt 7 db sírt rongáltak meg. Javasolták a bizottsági ülésen, hogy kamera rendszert kell kiépíteni a temetőbe, így valamennyire biztonságot nyújtana a lakosságnak.

Mindenszentek napján a hátsó kapuk be voltak zárva. Azt mondták, hogy azért történt ez, mivel lopások történtek. Tudja, hogy polgármester úr máképpen adta ki ezt az intézkedést, nem nappalra kérte azt, hogy zárják be a kapukat. Az ottani gondnok elmondta, hogy azért nem zárják be a kaput, mert kinyitogatják a csapokat és ömlik a víz egész éjszaka. Szakemberekkel fel kell szereltetni nyomógombos csapokat.

Végre megépült az urnafal a temetőbe, de nem kérdezték meg a lakosságot, hogy hova is tegyék azt. El tudta volna képzelni ezt az urnafalat a főbejáratnál is. Nem tudja azt, hogy Mindenszentekkor miért nem volt nyitva a vasútnál a nagykapu két szárnya, de most csak az egyik volt nyitva.

Bedő Tamás: Elég sok igény felmerült a temető üzemeltetésével kapcsolatban. Bizottsági ülésen el is mondta, hogy javítani kell a temető üzemeltetésén, karbantartásán. Az, hogy a ravatalozót fel kell újítani, az nem kérdés. Belső úthálózat kiépítésre került, a hűtők kicserélésre kerültek illetve még egy mosdóval adós a város, amit valahova a ravatalozó környékén fognak kiépíteni. Az is igaz, hogy a díjtételekhez 15-20 éve nem nyúltak hozzá, most sem feltétlenül az emelés a lényeg. Például a hűtési díj Csongrádon alkalomra van elszámolva, ami ugyan annyi 1 napra is és akár 2 hétre is, még máshol a környező összes szolgáltatónál ez a hűtési díj napra van megállapítva. Amikor a temetés után a számlát meglátja az ember, akkor nem a Városellátótól kapott szolgáltatások díjtételei azok, amelyek nagyon megemelkedtek. Bizottsági ülésen összeszámolták, hogy egy temetés összköltségének a 7-9%-a az, amiről most döntenek, hiszen ezek jó része egyszeri díjtételek pl. sírhelymegváltás, síremlék készítés, ami a temetéssel összefüggő tételek nem olyan mértékben emelkednek, mint amilyen mértékben emelkednek a temetési szolgáltatások többi díjtétele, hiszen azt a piac diktálja. A szolgáltatást, a temető állapotát a hozzátartozók, a várostól várják el, hogy normálisan nézzen ki, nem a vállalkozóktól. Ennek a fedezetét is meg kell teremteni. Ezeket a forintokat, melyek a temetőben úgymond nyereségként, ha keletkezett – bár így nem igaz – ennek a sokszorosát visszaforgatták, de így lesz a jövőben is.

Elől a nagykapunál ki lett aszfaltozva a parkoló, Bokroson előtető épült, szintén parkoló épült, belső úthálózat, most döntést fognak arról hozni, hogy a Faragó kriptát felújítsák, akik ennek a temetőnek az ajándékozója volt. Ezt természetesen nem csak ebből a bevételből fogják megtenni, hozzáraknak a költségvetésből is. Ne áltassák magukat, hogy ha nem emelnek, akkor a szolgáltatás nem fog drágulni. Ez a várostól független. A lakosság a várostól várja azt, hogy a temető úgy nézzen ki, ahogyan annak ki kell néznie, az év minden napján, nem csak Mindenszentekkor. Ha mindig úgy nézne ki a temető, mint ahogyan Mindenszentekkor, akkor elégedettek lehetnének. Azt kéri, hogy a kiegészítéssel együtt szavazzák meg a rendeletet és utána ennek a Képviselő-testületnek már biztosan nem kell hozzányúlni, ehhez a rendelethez.

17

A kamerarendszerrel kapcsolatban elmondja, hogy ezt a módosítást a 9-es napirendi pontba teszik bele.

Szavazásra bocsátja az előterjesztői módosítást, a Faragó kriptával kapcsolatban.

A Képviselő-testület egyhangúlag, vagyis 12 igen szavazat – minősített többséggel - mellett a következő határozat hozza:

**196/2019. (XI.21.) önkormányzati**

Önk/41-2/2019.

**H a t á r o z a t**

Csongrád Városi Önkormányzat Képviselő-testülete a ***„Csongrád közigazgatási területén önkormányzati tulajodban lévő temetők rendjéről szóló 6/2016. (II.22.) önkormányzati rendelet módosítása”*** című előterjesztést és az alábbi döntést hozza:

Csongrád Városi Önkormányzat 2020. évben a Csongrádi Római Katolikus Köztemetőben lévő Faragó kriptát felújíttatja.

Határidő: folyamatos

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai

2. Bedő Tamás polgármester

3. Dr. Juhász László jegyző

4. Szepesi Dóra kulturális referens

* - -

Bedő Tamás: Szavazásra bocsátja a beterjesztett rendelet-tervezetet.

A Képviselő-testület 11 igen, 1 nem szavazat és 0 tartózkodás – ***minősített többséggel*** - mellett megalkotja következő rendeletét.

**196/2019. (XI.21.) önkormányzati**

Önk/41-2/2019.

**R e n d e l e t**

Csongrád Városi Önkormányzat Képviselő-testülete megalkotja a **29/2019. (XI. 22.)** önkormányzati rendeletét „***A Csongrád közigazgatási területén önkormányzati***

18

***tulajodban lévő temetők rendjéről szóló 6/2016. (II.22.) önkormányzati rendelet”*** módosításáról***.***

Erről jegyzőkönyvi kivonaton értesítést kapnak:

1. Képviselő-testület tagjai

2. Dr. Juhász László jegyző

3. Bedő Tamás polgármester

4. Irattár

* - -

**4. Helyi adórendelet módosítása**

Bedő Tamás: Idegenforgalmi adót emelik meg, de ezt a helyi lakosoknak nem kell megfizetni. Akik viszont ezt beszedik - a helyi vállalkozók - van egy pályázati rendszer, ami kapcsán így a bevételeiket is növelhetik.

A rendelet-tervezet másodig módosítása pedig egyértelműen a vállalkozókat segítő, könnyítő döntés, az építményadók mértékét általános 10 %-kal, 200 Ft/m2-ről 180 Ft/m2-re csökkentenék.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy sokszor az emberek mondanak olyat is, ami nem igaz. Ezért el kell mondani, hogy utoljára nagyobb adóváltozás 2014-ben volt. 2015-ben a háziorvosoknak adtak kedvezményt, ez a bizonyos 20 millió Ft alatti kedvezményt. 2016-ban adóemelést tettek, ez szinte jelképes volt, építményadó mértékéhez nyúltak és 2018-ban a tartózkodás után fizetendő idegenforgalmi adót növelték. Most szintén ehhez nyúltak hozzá. Az országos tarifa 532,2 Ft, Csongrád 400, Ft-ra szeretné ezt emelni. Elgondolkoztató az, hogy az elmúlt években 60 általuk gondolt vállalkozásnak küldtek ki tájékoztatót, akik vendéget fogadnak, azt az ajánlatot, hogy az általa befizetett 1 Ft-ra pályázhat, azt visszaadják neki. Arra az általa befizetett pénz erejéig visszaadják. A 60 helyre kiküldött lehetőségből összesen 3-an éltek. Nem tudja azt, hogy hova lett a maradék 57 vállalkozás. Biztosan nem volt egyetlen egy vendége sem azoknak. Az állam mindig ugyan annyi forintot hozzátesz, mint amennyit a város kér és még így sem hajlott erre senki.

Építményadó 10 %-os csökkenése. Ez nem fog a városnak pénzkiesést eredményezni, hiszen hatalmas csarnokok épülnek folyamatosan. Reméli, hogy ez egy ösztönzés lesz arra, hogy minél több beruházás legyen a városban. Országos átlag 1951,- Ft/m2. Csongrádon 180,- Ft/m2. A város ezzel is igyekszik segítséget nyújtani a vállalkozásoknak. A bizottság egyhangúlag elfogadásra javasolja a rendelet-tervezetet.

Dr. Somogyi Árpád az egészségügyi és szociális bizottság elnöke elmondja, hogy a bizottság egyhangúlag elfogadásra javasolja a rendelet-tervezetet.

19

**Kérdések, vélemények:**

Bartókné Vincze Zsuzsanna: Hallgatja a számadatokat az idegenforgalmi adóval kapcsolatban és véleménye szerint, aki eddig ezt az összeget nem fizette meg, az ezután sem fogja. Kicsit utána nézett, és megállapította, hogy nem a Balatonon és nem Csopakon vannak, mivel ott vannak 400,- Ft-os idegenforgalmi adótételek. Ahogyan a pályázati lehetőség sem volt nagyon vonzó a befizetők számára, nem tudja, hogy mit lehetne ez ügyben tenni. Vannak kételyei, hogy most 100,- Ft-ot emelnek rajta, akkor annyival több bevétele lesz a városnak. Kéri, hogy az ellenőrzést és a behajtást jobban tartsák figyelemmel.

Bedő Tamás: Azt látják, hogy az elmúlt évben, a 2013-14-es adóévhez képest kb. 4-szeres adó folyik be. Több vállalkozó jelezte a hivatal felé, hogy élni kíván ezzel a pályázati lehetőséggel. Minden évben hozzányúltak ehhez az összeghez, mivel 180,- Ft-ról indult az idegenforgalmi adó és minden évben a vendégéjszakák növekedésével nőttek az adóbevételek. Ezt nem helyiek fizetik. Ez a 400,- Ft egy átlagos ár, függetlenül attól, hogy mennyire kiemelt vagy nem kiemelt hely. Aki ide látogat, akár a Körös-torokra, az azért teszi, mivel ez egy egyedi dolog, ami valóban nem Csopak.

Kéri, hogy most hagyják jóvá ezt a rendelet-tervezetet. Azzal egyetért, hogy az adóbehajtások ellenőrzésének nagyon fontos szerepe van. Ebben az évben egy átfogó ellenőrzés volt a Körös-torokba és érdekes módon ebben az évben átlépik az 5 millió Ft-os adót, ami nem igazán sok, de az egyhez képest jelentős. Megnőtt a bevallók száma is. Szembesítették a Körös-toroki üdülőterületben a KTN napokon 18 sátrat felhalmozó üdülőtulajdonost, hogy nagy a rokonság, ha ez mind rokon. E fotók keretében kapták meg az önbevallásra vonatkozó íveket.

Murányi László: Az előző bizottság kb. fél éve foglalkozott vele és akkor indítványozta ezt a Körös-toroki ellenőrzést. Tessék, most már 5 millió Ft-nál tartanak. Eddig, ha valamit mondtak, mindig a polgármesternek címezték, de nem biztos, hogy ez most polgármesteri feladat. Van most két alpolgármester és javasolja, hogy nekik legyen feladatként meghatározva.

Bedő Tamás: Az ellenőrzés legyen a polgármesterre címezve, mivel költségvetést érinti.

Bartókné Vincze Zsuzsanna: Véleménye szerint a jegyző úrra is lehet ezt címezni, mivel helyi adóról van szó.

Bedő Tamás: A központi szabályozások is afelé mennek, egy biztos, hogy online kassza lesz és be kell regisztrálni a látogatókat. Aki viszont végképpen el akarja titkolni a bevételeket valamilyen oknál fogva, azt nem biztos, hogy felszínre tudják hozni. Több fórumon elmondták, hogy az, ha valaki nem szedi be az idegenforgalmi adót, igazából azzal tesz jót, akitől nem kéri el. A város ezzel kifejezetten rosszul jár. Meggyőződése, hogy Csongrádon a vendégéjszakák 2/3-a teljesen a szürkeségbe vész.

20

Ha valaki elmegy a Körös-torokba azt látja, hogy nem csak 3 vagy 5 szolgáltatónál van vendég, az összes többi az vagy vendég, vagy 18 év alatti személy.

Szavazásra bocsátja a beterjesztett rendelet-tervezetet.

A Képviselő-testület egyhangúlag, vagyis 12 igen szavazat mellett – minősített többséggel – a következő rendeletét alkotja meg:

**30/2019. (XI.22.) önkormányzati**

Adó/3304-1/2019.

**R e n d e l e t**

Csongrád Városi Önkormányzat Képviselő-testülete megalkotja a **30/2019. (XI. 22.)** önkormányzati rendeletét „***A helyi adókról szóló 18/2014. (XI.17.) önkormányzati rendelet”*** módosításáról.

Erről jegyzőkönyvi kivonaton értesítést kapnak:

1. Képviselő-testület tagjai

2. Dr. Juhász László jegyző

3. Bedő Tamás polgármester

4. Irattár

* - -

**5. Javaslat: A települési támogatás megállapításának, kifizetésének, folyósításának, valamint felhasználásának ellenőrzéséről szóló 5/2015. (II.23.) önkormányzati rendelet módosítására.**

Bedő Tamás: Az Egészségügyi és Szociális Bizottság ülésén elhangzott javaslatot előterjesztőként elfogadja, miszerint a születéshez nyújtott települési támogatásnál az 1 főre jutó jövedelemhatár eltörlésre kerüljön. Jogosultsági feltételként az iroda azt vizsgálja, hogy a kérelmező Csongrádon a kérelem benyújtását megelőző 6 hónapban állandó lakóhellyel, vagy a kérelem benyújtását megelőző 12 hónapban tartózkodási hellyel rendelkezzen. Az eddigi 40 e Ft, most 50 e Ft-ra növekszik.

Kérem, hogy ezzel a módosítással együtt tárgyalja meg a Képviselő-testület az előterjesztést.

**Bizottsági vélemények:**

Dr. Somogyi Árpád az egészségügyi és szociális bizottság elnöke elmondja, hogy Csongrád város számára bizonyos feltételek teljesülése esetén minden gyermek ugyanakkora örömöt okoz minden tekintetben és így ne kössék jövedelemhatárhoz, hanem aki itt lakik, itt él kapja meg mindenki ezt a támogatást. A bizottság egyhangúlag támogatta a módosított rendelet-tervezetet.

21

Murányi László városgazdasági, ügyrendi és összeférhetetlenségi bizottság elnöke elmondja, hogy még az eredeti rendelet-tervezetet tárgyalta meg a bizottság, azt egyhangúlag elfogadásra javasolta. Elmondja, hogy a gyermek születése után 60 napig lehet igényelni ezt a támogatást.

Megköszöni a szociális iroda munkáját Vinczéné Dudás Katalin vezetésével. Évente 27 millió Ft-os kerete van a Szociális irodának, és nagyon jól gazdálkodnak ezzel az összeggel, mivel még ez a támogatás is belefér a keretbe.

*Kérdés, vélemény nem hangzott el.*

Bedő Tamás: Szavazásra bocsátja a módosított rendeletet-tervezetet.

A Képviselő-testület egyhangúlag, vagyis 12 igen szavazat mellett – minősített többséggel – a következő rendeletét alkotja meg:

**31/2019. (XI.22.) önkormányzati**

Szo/8-20/2019.

**R e n d e l e t**

Csongrád Városi Önkormányzat Képviselő-testülete megalkotja a **31/2019. (XI. 22.)** önkormányzati rendeletét „***A települési támogatás megállapításának, kifizetésének, folyósításának, valamint felhasználásának ellenőrzéséről szóló 5/2015. (II.23.) önkormányzati rendelet”*** módosításáról.

Erről jegyzőkönyvi kivonaton értesítést kapnak:

1. Képviselő-testület tagjai

2. Dr. Juhász László jegyző

3. Szociális és Egészségügyi Iroda

4. Irattár

* - - -

**6. Általános iskolai körzetek kialakításával kapcsolatos vélemény**

Bedő Tamás: Javasolja a bokrosi általános iskolánál utcanévként feltünteti az Aranyág utcát.

**Bizottsági vélemények:**

Bartókné Vincze Zsuzsanna az oktatási, művelődési és sport bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot.

22

Murányi László a városgazdasági, ügyrendi és összeférhetetlenségi bizottság elnöke elmondja, hogy a hátrányos helyzetű gyerekek meghatározó többsége, most is a Széchenyi utcai iskolában tanulnak. A bizottság egyhangúlag elfogadásra javasolja a beterjesztett határozati javaslat elfogadását.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 12 igen szavazat mellett a következő határozatot hozza:

**197/2019. (XI.21.) önkormányzati**

Szo/2347-9/2019.

**H a t á r o z a t**

Csongrád Városi Önkormányzat Képviselő- testülete megtárgyalta az „*Általános iskolai körzetek kialakításával kapcsolatos vélemény*” című előterjesztését és az alábbi döntést hozza:

1. A Képviselő- testület elfogadja az általános iskolai körzetek kialakításával kapcsolatos véleményét a határozat 1. számú melléklete szerinti tartalommal.
2. A Képviselő- testület felkéri a jegyzőt, hogy a véleményt küldje meg a Csongrád Megyei Kormányhivatal Szegedi Járási Hivatala részére

Felelős: Dr. Juhász László, jegyző

Határidő: azonnal

Erről jegyzőkönyvi kivonaton értesítést kap:

1. Képviselő- testület tagjai
2. Jegyzői Iroda és általa:
3. Csongrád Megyei Kormányhivatal Szegedi Járási Hivatala
* - -
1. ***sz. melléklet a 197/2019 (XI.21.) önkormányzati határozathoz***

**Általános iskolai körzetek kialakításával kapcsolatos vélemény**

Csongrád Városi Önkormányzat Képviselő- testülete az általános iskolai körzethatárokkal kapcsolatban véleményét az alábbiak szerint alakította ki:

A hatályos jogszabályok értelmében jelenleg a **hátrányos helyzetű tanulók aránya** szerinti egyenletességre kell törekedni az egyes intézményekben.

23

**Hátrányos helyzetű tanulók** aránya az általános iskolákban intézményenként:

Csongrád és Térsége Széchenyi István Általános Iskola: 4 % (5 fő)

Csongrád és Térsége Általános Iskola Piroskavárosi Általános Iskola: 2,2 % (6 fő)

Csongrád és Térsége Általános Iskola Galli János Általános Iskolája: 0,79 % (3 fő)

Csongrád és Térsége Általános Iskola Bokrosi Általános Iskolája: 0 % (0 fő)

A Nagyboldogasszony Katolikus Általános Iskola (HH tanulók aránya 3,2 %, 5 fő) és a Kozmutza Flóra Általános Iskola (HH tanulók aránya 7,5 %, 3 fő) vonatkozásában a város egészére fennáll a beiskolázási köre.

A jelenleg hatályos Csongrád város közigazgatási területén lévő általános iskolák körzethatárait Csongrád Város Képviselő- testülete a 160/2014. (IX.27.) önkormányzati határozattal elfogadta, a körzethatárok kialakítása a jogszabályoknak megfelel, így nem szükséges annak módosítása.

Csongrád, 2019. november 21.

Bedő Tamás

polgármester

* --

Bedő Tamás: A Képviselő-testületi ülést berekeszti, Közmeghallgatást rendel el.

*Az eddig elhangzottakat a 2252 számú hangszalag A.) oldal 001-től 437 szám alatt tartalmazza.*

***Közmeghallgatás után:***

**7. Csongrád város Roma Nemzetiségi Önkormányzatának Képviselő-testületével a működési feltételek biztosításáról és a gazdálkodási feladatok ellátásáról szóló együttműködési megállapodás felülvizsgálata**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot. Országosan kötelező, kb. 8-10. éve minden évben megtárgyalja a Képviselő-testület. az együttműködési megállapodást. A Roma Nemzetiségi Önkormányzatnak a város ad segítséget, nem csak anyagit, hanem a működésükben is segítik őket.

Elmondja, hogy a kisebbségi üléseken összesen két képviselő és a polgármester szokott részt venni. Nagyobb együttműködést szeretne látni a város és a Roma Nemzetiségi Önkormányzat között.

24

**Kérdések, vélemények:**

Laczkó Zsolt: Nem tudja megszavazni ezt az előterjesztést. A 2018-as évben összesen ötször ülésezett a Roma Önkormányzat. Telefon használatra 152 e Ft-ot állapítottak meg és ezt el is használták. Véleménye szerint ez nem járhat a képviselőknek, ha igen, akkor megkülönböztetés van, mivel ők nem kapnak telefonköltség térítést. Május 1-re 300 e Ft-ot fordított főzésre, fürdőzés 130 e Ft, kirándulás 700 e Ft, családi nap főzéssel 350 e Ft. Ezzel nincs is probléma, de jó lenne, ha a felzárkóztatásra is költenének. 5 hátrányos helyzetű gyermeket támogattak 12 hónapon keresztül, havi 2 e Ft-tal, illetve augusztusban 3 roma származású gyereknek adtak 20 e Ft értékben beiskolázási támogatást. Ez a közel 1 millió Ft és a 140 e Ft között kis különbség van. Jó lenne ezt a mérleget megállítani félúton.

Bedő Tamás: Az önkormányzattól a kisebbségi önkormányzat azon az összegen kívül, amely az állami normatívába be van építve, nem kap pénzt. Tehát ami a költségvetési törvényben rögzített összeg, azt használják fel, arról viszont az önkormányzat maga dönt, hogy mire. A 700 e Ft-os utazás, az pedig egy elnyert, vagyis egy folyamatban lévő CLLD-s pályázat megelőlegezése az önkormányzat részéről. Elmondja, hogy több pályázatban is partner a Roma Önkormányzat és minden vállalásukat maradéktalanul teljesítik.

Mihály Sándor: A kisebbségi önkormányzat kap 1.040.000,- Ft feladatalapú támogatást, de viszont fizetést nem kapnak, társadalmi munkában látják el feladatukat. Jelzi, hogy a települési képviselők kapnak fizetést, de ők nem kapnak. Több ösztöndíjat is adna szívesen, de meg van szabva államilag, hogy mire költhetik el a pénzt.

Bedő Tamás: Mihály Sándor elnök úrnak gratulál, ugyanis a Csongrád Megyei Roma Önkormányzatnak is ő lett az elnöke.

*További kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület 11 igen, 1 nem szavazat és 0 tartózkodás mellett a következő határozatot hozza:

**198/2019. (XI.21.) önkormányzati**

Pü/55-1/2019.

H a t á r o z a t

Csongrád Városi Önkormányzat Képviselő-testülete megtárgyalta a *„Csongrád Város Roma Nemzetiségi Önkormányzatának Képviselő-testületével a működési feltételek*

25

*biztosításáról és a gazdálkodási feladatok ellátásáról szóló együttműködési megállapodás felülvizsgálata”* tárgyú előterjesztést és az alábbi döntést hozza:

A Képviselő-testület az együttműködési megállapodás módosítását az előterjesztés melléklete szerinti tartalommal - egységes szerkezetben - elfogadja.

A Képviselő-testület felhatalmazza a polgármestert, hogy a megállapodást Csongrád Város Önkormányzata nevében aláírja.

Határidő: 2019. november 30.

Felelős: Bedő Tamás polgármester

Erről jegyzőkönyvi kivonaton értesítést kap:

1. a képviselő-testület tagjai,
2. a gazdálkodási iroda
* - -

**8. Javaslat a 2020. évi folyószámlahitel szerződés megkötésére az OTP Bank Nyrt-vel.**

Bedő Tamás: A hitelkérelem megkérgezett a bankhoz. Nagy változás nincsen 10 millió Ft-al megemelték a hitelkeretet, a bérek miatt. Ez a lehetőség január végén megnyílik. Tavaly február végén kellett ehhez a folyószámlahitelhez hozzányúlni.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy 2011-ben a kormányzat hihetetlen mennyiségű állami tartozást jóváírt az önkormányzatoknak. 2011-ben hozott egy törvényt, melyben szigorúan leírja, hogy mikor és mire vehet fel az önkormányzat hitelt. Amiről most beszélnek az likvidhitel, az elmúlt évben 140 millió Ft volt. Ennek a kitétele az, hogy ahogyan január 1-től felveszik a hitelt, az év december 31-ig illetve valamivel korábban vissza kell fizetni és utána újra fel lehet venni a hitelt. Előző évben a város képviselői döntés alapján – előtte megvizsgálták, hogy honnan vegyenek fel hitelt, hiszen most ebben az évben kb. 4,5 millió Ft-ba került a hitel használata. Amit ebbe az évben felvettek azt fokozatosan mindig vissza is törlesztették. Tehát nincsenek elmaradva. Szeptember utolsó napjában még rendelkezésükre állt 35 millió Ft-os keret. Miért van erre szükség? A város intézményei, az önkormányzathoz tartozó kifizetések kb. 70-80 millió Ft/hónap. Az állami támogatást úgy kapják meg – egy évvel ezelőtt jelentős minimálbér emelés történt – és ennek az állami részről szóló támogatásából automatikusan levonják a járulékokat. Azokat már nem kapja meg a város. Az önkormányzatnak fizetéskor kompletten kell gondolkodni és ezért az adóbefizetések közötti időszakban átmeneti segítséget nyújt a városnak a likvidhitel. Úgy látják, hogy várható a jövőben is egy 10 %-os emelés, így mindenféleképpen szükség lesz hitelre, kicsit nagyobbra, mint ebben

26

az évben volt, ezért 140 millió helyett 150 millió Ft-os hitelkeretet kér a testülettől polgármester úr. A fedezetet a korábban jóváhagyott ingatlanok biztosítják. A bizottság egyhangúlag elfogadásra javasolja a beterjesztett határozati javaslat elfogadását.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 12 igen szavazat mellett – minősített többséggel – a következő határozatot hozza:

**199/2019. (XI.21.) önkormányzati**

Fjl-469-1/2019.

H a t á r o z a t

Csongrád Város Önkormányzatának Képviselő-testülete megtárgyalta a „*Javaslat a 2020. évi folyószámlahitel szerződés megkötésére az OTP Bank Nyrt-vel”* tárgyú előterjesztést és a következő döntést hozza:

A Képviselő-testület az OTP Bank Nyrt-től 2020. január 01. napjától maximum 150.000.000,- Ft folyószámla-hitelkeret igényléséről dönt, 2020. december 20-i véglejárattal.

* A Képviselő-testület vállalja, hogy a hitelt és járulékait a 2020. évi költségvetésébe betervezi és vállalja a hitel visszafizetését.
* Az önkormányzat a hitel és járulékai biztosítékául felajánlja a Csongrád belterület 629/A/2, 629/A/3, 629/A/4 és 219. hrsz-ú törzsvagyon részét nem képező, forgalomképes és a 1996. évi XXV. törvény alapján adósságrendezésbe vonható ingatlanokat. Az ingatlanokra 210 millió Ft összegű keretbiztosítéki jelzálogszerződés kötődött 2014.01.06-án (szerződésszám: 1-2-13-3201-0738-7). A Képviselő-testület vállalja, hogy a hitel futamideje alatt az ingatlanokat nem minősíti korlátozottan forgalomképessé vagy forgalomképtelenné.
* A Képviselő-testület a folyószámlahitel és járulékai fedezetéül az OTP Bank Nyrt.-nek felajánlja a helyi önkormányzat általános működésének és ágazati feladatai támogatását, továbbá az átengedett gépjárműadóból és a helyi adókból származó bevételeit, mely bevételek összegét az OTP Bank Nyrt a hitel igénybevételéből eredő tartozás törlesztésére fordíthatja. Az átengedett gépjárműadó és helyi adó bevételekre tartós finanszírozási jogviszonyt biztosító zálogszerződés kötődött 2014.09.22-én (szerződésszám: 1-2-14-3201-0477-8/1).
* A Képviselő-testület hozzájárul, hogy amennyiben a hitel futamideje alatt az Önkormányzat Fizetési Számláján a szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében az Önkormányzat központi támogatások elkülönítésére szolgáló alszámlájáról, illetve a helyi adók és a gépjárműadó

27

fogadására szolgáló számláiról a szükséges összeget a Bank a Fizetési Számlára haladéktalanul átvezesse.

* A képviselő-testület az OTP Bank Nyrt. részére a más pénzügyi intézménynél vagy a Magyar Államkincstárnál vezetett, vagy a későbbiekben megnyitásra kerülő valamennyi fizetési számlájára (beleértve a Fizetési Számlát és az egyéb számlákat) ahol ezt jogszabály nem zárja ki, felhatalmazáson alapuló beszedési megbízást biztosít a banki követelések teljesítése érdekében.
* A Képviselő-testület felhatalmazza a Polgármestert a vonatkozó szerződések és a felhatalmazó levelek aláírására.

Határidő: szerződéskötésre 2019. december 31.

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a Képviselő-testület tagjai;
2. Bedő Tamás polgármester
3. Fejlesztési és Üzemeltetési Iroda és általa
4. OTP Bank Nyrt.
* - -

**9. Térfigyelő kamerarendszer felújítása**

Bedő Tamás: Az előterjesztés azt tartalmazza, hogy a régi 2009-2010-ben, még a Város rehabilitációs pályázat keretében kiépített kamerák közül meglévő analóg típusú kamerák legyenek felújítva. Ez 5 db kamerát jelent. Így műszakilag sokkal megbízhatóbb és jobb képminőséget nyújtó kamera kerülne kiépítésre, illetve ebbe már benne van az egyéb döntések. Ez a jövő évi költségvetésbe belekerül. Javasolja megfontolni, hogy temető területén mérjék fel a kameraigényt és kerüljön bele utólag a temető és két játszótér, hogy ne kelljen külön előterjesztést készíteni. Így növeljék meg 6 db-al a telepítendő kamerák számát.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a város 2010-ben 10 db analóg kamerát telepített. Ebből a 10 db kamerából a legújabb technológiával 7 db-ot már elláttak, maradt 3 db hagyományos. A Kossuth téren, Öregvár u. 34 szám alatt és a Baross G. rakpartnál még a régi van. Értékben 1.315.000,- Ft. Megjegyzi, hogy 2018-2019-ben nagymennyiségű kamera 43 db lett felszerelve, alapvetően a Bökény és a Körös-toroki városrészen. A munkálatok már elkezdődtek több helyen pl. az Alsóvárosban is telepítenek 2 db kamerát, már a talapzatát letették, de nagykalapáccsal a rögzítő vasakat elgörbítették, hogy oda nehogy kamera kerüljön. A lakossági fórumán az alsóvárosiak kérték oda a kamerákat, hogy legyen ott is rend és fegyelem. A bizottság egyhangúlag támogatta a beterjesztett határozati javaslat elfogadását.

28

**Kérdések, vélemények:**

Máté Attila: A gimnázium előtti kamerák darabszámával kapcsolatban jelzi, hogy ott ő 1 db kameráról tud, az előterjesztésben 2 db szerepel.

Bedő Tamás: Ha elírás történt, akkor ezt pontosítani fogják. Kéri, hogy a darabszám maradjon benne, az Alsóváros az előterjesztésben benne van, a Piroskavárosban további 2 db kamera kihelyezésre fog kerülni, 2 db játszótéri és 4 db temetői kamerával kiegészítésre fog kerülni. Ennyivel legyen az előterjesztés szövege bővítve.

*További kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 12 igen szavazat mellett – minősített többséggel – a következő határozatot hozza:

**200/2019. (XI.21.) önkormányzati**

Fjl/85-6/2019.

H a t á r o z a t

A Csongrád Város Önkormányzata Képviselő-testülete a „*Térfigyelő kamerarendszer felújítása”* című előterjesztéstmegtárgyalta és az alábbi döntést hozza:

1. A Képviselő-testület a térfigyelő kamerák kapcsán még analóg üzemben működők cseréjével és a teljes kamerarendszer egy, IP alapú rendszerre kötésével egyet ért, melyhez a szükséges forrást biztosítja maximum bruttó 1.315.974,-Ft erejéig.

Felelős: Bedő Tamás polgármester

Határidő: 2019. december 31.

2. A Képviselő-testület a városi térfigyelő kamerarendszer 2020. évben történő további bővítését határozza el, melynek keretében a Piroskavárosban 2 db, a csongrádi köztemetőben legfeljebb 4 db, még szükség szerint, további 2 db játszótéren elhelyezett új kamerarendszer kerüljön kiépítésre.

Felelős: Dr. Mezey Szimonetta

Határidő: folyamatos

Erről jegyzőkönyvi kivonaton értesítést kapnak:

1. A Képviselő-testület tagjai

29

1. Bedő Tamás polgármester
2. Fejlesztési és Üzemeltetési Iroda és általa:
3. Gazdálkodási Iroda
4. Csongrád Rendőrkapitányság
* - -

**10. A Csongrádi Alkotóház Villa épületének felújítása című – VP6-19.2.1-6-4-17 kódszámú pályázathoz önerő biztosítása**

Bedő Tamás: Ez egy leader-es pályázat az Alkotóház Villa épületének, 3 millió Ft-os keretösszeggel szerepelt a 2019-es költségvetésben. Ezt az összeget meg kell bontani, hogy mennyi ennek az épületrésznek és majd, mennyi a műtermi résznek az önereje. Most a villa épület önerejéről szól az előterjesztés, amely 1.398.786,- Ft.

*A Képviselő-testület a létszáma: 11 fő*

**Bizottsági vélemények:**

Bartókné Vincze Zsuzsanna az oktatási, művelődési és sport bizottság elnöke elmondja, hogy a bizottság egyhangúlag támogatja az önerő biztosítását.

Murányi László a városgazdasági, ügyrendi és összeférhetetlenségi bizottság elnöke elmondja, hogy a 30-40-es években épült épületben villanyt vezettek, és amit most lecseréltek villanyvezetékeket még szövetszigetelésű volt a teljese állománya, ez életveszélyes volt, bármikor túlmelegedhetett volna. Itt egy pluszköltségről van szó, 1.400.000,- Ft-ról a 2018. január 25-én jóváhagyott pályázatukban. A bizottság egyhangúlag elfogadásra javasolja az önerő biztosítását.

*Kérdés, vélemény nem hangzott el.*

*Az eddig elhangzottakat a 2252 számú hangszalag B.) oldal 001-től végig tartalmazza.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag vagyis 11 igen szavazat mellett - minősített többséggel – a következő határozatot hozza:

30

**201/2019. (XI.21.) önkormányzati**

Fjl/166-4/2019.

H a t á r o z a t

A Képviselő-testület megtárgyalta *A Csongrádi Művésztelep Villa épületének felújítása című– VP6-19.2.1-6-4-17* *kódszámú pályázathoz önerő biztosítása* című előterjesztéstés az alábbi határozatot hozza:

1. A Képviselő-testület a fejlesztés megvalósításához szüksége önerőt 1.398.786,- Ft erejéig biztosítja.

A Képviselő-testület felhatalmazza a Polgármestert a beruházás megvalósítására és a pályázat elszámolásának beküldésére.

Határidő: a projekt elszámolásának ütemterve alapján

Felelős: Bedő Tamás polgármester

Erről értesítést kapnak:

1. A Képviselő-testület tagjai

2. Bedő Tamás polgármester

3. Fejlesztési és Üzemeltetési Iroda

4. Gazdálkodási Iroda

* - -

**11. Közművelődési Kerekasztal létrehozása**

Bedő Tamás: Ez egy lehetőség, véleménye szerint éljenek vele.

**Bizottsági vélemények:**

Bartókné Vincze Zsuzsanna az oktatási, művelődési és sport bizottság elnöke elmondja, hogy civil kezdeményezésre alakulna meg a Kerekasztal. Alapvetően a lakossági igények megjelenítése, kulturális érdekérvényesítés a célkitűzésük. Eddig 11 szervezet jelezte csatlakozási szándékát. Még 30 nap áll rendelkezésre a többi civil szervezetnek, hogy jelentkezhetnek a Kerekasztal munkájába. Fő feladata a Kerekasztalnak a város közművelődési koncepciójának kidolgozása. A bizottság egyhangúlag támogatja a beterjesztett határozati javaslatot.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslat elfogadását.

*Kérdés, vélemény nem hangzott el.*

31

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett a következő határozatot hozza:

**202/2019. (XI.21.) önkormányzati**

Ref/94-17/2019

**H a t á r o z a t**

Csongrád Városi Önkormányzat Képviselő- testülete „Közművelődési Kerekasztal létrehozása” című előterjesztést megtárgyalta, és az alábbi döntést hozta:

1. A Képviselő-testület támogatja a Csongrádi Közművelődési Kerekasztal megalakulását, annak működéséhez, technikai feltételei biztosításához térítésmentesen hozzájárul.
2. A Képviselő-testület utasítja a jegyzőt, hogy a Közművelődési Kerekasztal megalakulása érdekében szükséges eljárást folytassa le.

Határidő: folyamatos

Felelős: Dr. Juhász László jegyző

3. A Képviselő-testület kéri Művelődési Központ és Városi Galéria vezetőjét, hogy a Közművelődési Kerekasztal megalakulását követően tájékoztassa a Képviselő-testületet ennek megtörténtéről.

Határidő: szöveg szerint

Felelős: Dr. Hörömpöliné Víkor Katalin mb. igazgató

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. érintettek
4. Irattár
* - -

**12. Tigrisek Csongrádi Kézilabda Sportegyesület vételi kérelme a Csongrád, Hársfa u. 1. szám alatti ingatlan megvásárlására**

Bedő Tamás: Az ingatlan tulajdonosával beszélt, még nincs meg mindre a válasz, de az biztos, hogy idén az önkormányzatnak nem kell besegíteni. Lehet részletfizetést kérni, akár a TAO pénzek vagy az adópénzek beérkezéséhez igazítani. Elvi döntést kér ez ügyben, hogy a tárgyalásokat tovább tudja folytatni és beterjeszthesse a végleges

32

adásvételi szerződést. Arról van szó, hogy ebben az évben nem kell segíteni az egyesületnek, mivel annyi pénze megvan rá. Valamikor csak március vagy májusban kellene segíteni az egyesületnek, de május 31-el az egyesület TAO pénzt is kap, így lehet, hogy az önkormányzatnak csak jelképes segítsége fog kelleni.

**Bizottsági vélemények:**

Bartókné Vincze Zsuzsanna az oktatási, művelődési és sport bizottság elnöke elmondja, hogy jogász szemmel is merültek fel kérdések a bizottsági ülésen, de miután csak elvi döntést kell meghozni, így az elvi felhatalmazást a bizottság egyhangúlag támogatja.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság 6 igen, 1 nem és 0 tartózkodás mellett elfogadásra javasolja a beterjesztett határozati javaslatot.

Arra ad a bizottság felhatalmazást a polgármesternek, hogy tárgyalást folytasson. Dr. Gulyás Lajos a közmeghallgatáson említette, hogy a kultúra nem feltétlen vers, irodalom, zenemű, a kultúra maga az ember. Ez a kézilabda egyesület 10 évvel ezelőtt még nem volt sehol, most itt vannak. Stabilan gyarapodnak és ez teljesen civil kezdeményezés, a várostól teljesen független. Minden ilyen kezdeményezésnek örül, ezzel több a város. Itt most nem többről adtak felhatalmazást a polgármesternek, mint azt, hogy tárgyaljon az egyesülettel.

Bartókné Vincze Zsuzsanna: Kiegészítésként elmondja, hogy a bizottsági ülésen is felmerült az, hogy mi szüksége van az egyesületnek arra a helységre, hiszen hamarosan beindul a csarnok beruházás. Előre láthatóan ott is lesznek olyan helységek, amelyeket tudnak használni. Polgármester úr elmondta, hogy az a B. típusú csarnok fog megépülni, így nem biztos, hogy annyi közösségi helység lesz benne, mint amennyi ilyen nagy létszámú csapatnak szüksége lenne. Kicsit úgy is kezelhetik ezt a helyzetet, mint ahol olyan pályázatok vannak kiírva, amely utófinanszírozású, így segítséget kérnek az önkormányzattól és utána a pályázati pénzből ők ezt visszaadják. Így kellene ezt felfogni.

Bedő Tamás: Megköszöni a kiegészítést, erről van szó. Az önkormányzat nem lesz tulajdonos, ahogyan a TAO források megérkeznek az egyesülethez, akkor ha májusig tudnak várni, ez 5-8 millió Ft-ba is realizálódhat, amivel az önkormányzatnak segítenie kell, hiszen valóban jelenleg, ha az intézményt nem számítják, amely 13 millió Ft-nál jár a 60 millió Ft-ot meghaladó megelőlegezett pályázati forrásból közel 50 millió Ft civil egyesületekénél van kint. Van olyan egyesület, ahol ennek az ingatlannak a vételárának a fele kint van és még lesz is, mivel lassú a CLLD pályázat. Az önkormányzat jelentős anyagi megterhelés nélkül ez az üzlet összejöhet és segíthetnek egy nagy egyesületnek.

*Kérdés, vélemény nem hangzott el.*

33

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett – minősített többséggel – a következő határozatot hozza:

**203/2019. (XI.21.) önkormányzati**

Önk/470-2/2019

H a t á r o z a t

Csongrád Városi Önkormányzat Képviselő-testülete megtárgyalta a „TIGRISEK Csongrádi Kézilabda Sportegyesület vételi kérelme a Csongrád, Hársfa u. 1. szám alatti ingatlan megvásárlására” tárgyú előterjesztését és az alábbi határozatot hozza:

1. A képviselő-testület elvi támogatását adja ahhoz, hogy a Csongrád Városi Önkormányzat, mint leendő vevő a csongrádi 5005/1 hrsz-ú, Csongrád, Hársfa u. 1. szám alatti ingatlant a TIGRISEK Csongrádi Kézilabda Sportegyesülettel közösen vásárolja meg.
2. Kéri a Képviselő-testület a polgármestert a végleges adásvételi szerződés tervezetét terjessze be a soron következő képviselő-testületi ülésre.

Határidő: soron következő képviselő-testületi ülés

Felelős: Bedő Tamás polgármester

A határozat kivonatról értesítést kap:

1. Bedő Tamás polgármester

2. Képviselő-testület tagjai

3. Fejlesztési és Üzemeltetési Iroda és általa:

4. az érintettek

* - -

**13. A Csongrád, Szent Imre u. 19. szám alatti ingatlanrész ingyenes használatba adása a Piroskavárosi Szociális és Rehabilitációs Foglalkoztató Nonprofit Kft. részére**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a Piroskavárosi Szociális Otthon konyha területére nem volt szerződés. Egy ellenőrzés ezt kiderítette, így ezt a pótlást meg kell tenni. A bizottság egyhangúlag elfogadásra javasolja az előterjesztést.

34

Dr. Somogyi Árpád az egészségügyi és szociális bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett a következő határozatot hozza:

**204/2019. (XI.21.) önkormányzati**

Fjl/462-2/2019.

H a t á r o z a t

Csongrád Városi Önkormányzat Képviselő testülete megtárgyalta „A Csongrád, Szent Imre u. 19. szám alatti ingatlanrész ingyenes használatba adása a Piroskavárosi Szociális és Rehabilitációs Foglalkoztató Nonprofit Kft. részére” tárgyú előterjesztést, és az alábbi döntést hozza:

A képviselő testület a Piroskavárosi Kft. részére ingyenes használatba adja az önkormányzat tulajdonát képező csongrádi 1586 hrsz-ú, és természetben 6640 Csongrád, Szent Imre u. 19. szám alatt álló ingatlan konyharészét szociális foglalkoztatás keretében végzett konyha üzemeltetés céljára, 2019. december 1. napjától határozatlan időtartamra azzal, hogy az épület fenntartási költségei az intézményt terhelik.

A képviselő testület felhatalmazza a polgármestert, hogy a fenti feltételekkel kösse meg az ingyenes használatról szóló megállapodást a Piroskavárosi Szociális és Rehabilitációs Foglalkoztató Nonprofit Kft-vel.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. Piroskavárosi Kft.
* - -

35

**14. A Piroskavárosi Szociális és Rehabilitációs Foglalkoztató Nonprofit Kft. könyvvizsgálói megbízatása**

Bedő Tamás: A jelenlegi könyvvizsgáló hosszabbítanák meg, Ézsiás Lászlót és cégét a Conrolex Kft-ét. Most az önkormányzatnak is ő a megbízott könyvvizsgálója.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést.

Dr. Somogyi Árpád az egészségügyi és szociális bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslat elfogadását.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett – minősített többséggel – a következő határozatot hozza:

**205/2019. (XI. 21.) önkormányzati**

Fjl/472-2/2019.

**H a t á r o z a t**

Csongrád Városi Önkormányzat Képviselő-testülete megtárgyalta „*A Piroskavárosi Szociális és Rehabilitációs Foglalkoztató Nonprofit Kft. könyvvizsgálói megbízatása”* című előterjesztést és a következő határozatot hozza:

1. A Képviselő-testület a Piroskavárosi Szociális és Rehabilitációs Foglalkoztató Nonprofit Kft. könyvvizsgálójává nevezi ki a Controlex Könyv- és Adószakértő Kft-ét (6722 Szeged, Béke u. 2. C. ép., képv.: Ézsiás László könyvvizsgálót) 2019. november 22. napjától 2024. december 31. napjáig terjedően, havi 37.500,-Ft/hó díjazás mellett.

2. A Képviselő-testület felkéri a Kft. ügyvezetőjét, hogy a cégbíróságon történő átvezetés iránt tegye meg a szükséges intézkedéseket.

Felelős: Kállainé Fodor Marianna ügyvezető

Határidő: azonnal

Erről jegyzőkönyvi kivonaton értesítést kap:

1. a képviselő-testület tagjai

36

2. az üzemeltetési és fejlesztési iroda

3. a Piroskavárosi Szociális és Rehabilitációs Foglalkoztató Nonprofit Kft.

* - -

**15. Vételi kérelem a csongrádi 6471/3 hrsz-ú ingatlan 3812/6812-ed tulajdoni hányadára**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy örömteli dolog, ha az Ipari Park területe bővül. Erre lehetőséget ad az önkormányzat a betelepülni kívánó vállalkozóknak. Egy csongrádi vállalkozóról van szó, aki egy meghatározott terület bizonyos részét szeretné megvenni, gépei tárolására. Egy csarnoképítéssel együtt. Volt vita a bizottsági ülésen, hogy ezt a bizonyos közel 7.000 m2-es területet egybe kellene eladni vagy megosztva. A véleményeket mindenki meghallgatta és végül a bizottság elfogadta, hogy mindenki akkora területet vegyen meg, amekkorát a vevő kíván megvenni. A fennmaradó rész, közel 3.000 m2-es, alkalmas arra, hogy egy újabb vállalkozó, ott egy bizonyos tevékenységet folytasson. Ez a vállalkozó, aki ezt a vételi ajánlatot tette Csongrádnak egy jó adófizetője. A bizottság egyhangúlag elfogadásra javasolja területrész eladását.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett – minősített többséggel a következő határozatot hozza:

**206/2019. (XI. 21.) önkormányzati**

Fjl/463-2/2019.

**H a t á r o z a t**

Csongrád Városi Önkormányzat Képviselő-testülete megtárgyalta *„A Vételi kérelem a csongrádi 6471/3 hrsz-ú ingatlan 3812/6812-ed tulajdoni hányadára”* tárgyú előterjesztést, és az alábbi határozatot hozza:

1. A Képviselő testület kijelöli értékesítésre a csongrádi 6471/3 hrsz-ú, 6812 m2 nagyságú, kivett beépítetlen terület megnevezésű ingatlanát és – a Városgazdasági, Ügyrendi és Összeférhetetlenségi Bizottság árverés és pályáztatás alól való mentesítő határozata alapján – az ingatlan előterjesztés mellékletét képező vázrajzon jelölt 3812/6812-ed tulajdoni hányada vonatkozásában vevőnek jelöli ki Juhos Mihály, 6640 Csongrád, Pipacs utca 1. sz. alatti lakost, nettó 5.718.000 Ft vételár figyelembe vételével az alábbi feltételek mellett:

37

* A nettó 5.718.000 Ft vételárat a vevő az adásvételi szerződés aláírásával egy időben fizeti meg az önkormányzat részére,
* az adásvétel a fordított ÁFA fizetés hatálya alá tartozó jogügylet,
* az ingatlan megosztásának, illetve önálló helyrajzi számokra történő földhivatali átjegyzésének költsége a vevőt terheli.

2. A Képviselő testület felhatalmazza a polgármestert, hogy a fenti feltételek figyelembe vételével a vevővel kösse meg az adásvételi szerződést.

Felelős: Bedő Tamás polgármester

Határidő: 2019. december 31.

Erről jegyzőkönyvi kivonaton értesítést kapnak:

1. Képviselő-testület tagjai
2. Fejlesztési és Üzemeltetési Iroda és általa
3. Juhos Mihály, 6640 Csongrád, Pipacs u. 1.
* - -

**16. Tájékoztatás a lejárt határidejű határozatok végrehajtásáról**

Bedő Tamás: Mindhárom bizottság megtárgyalta és elfogadták a beterjesztett határozati javaslatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslatot.

A Képviselő-testület egyhangúlag, vagyis 11 igen szavazat mellett a következő határozatát hozza:

**207/2019. (XI.21.) önkormányzati**

Önk/12-16/2019.

H a t á r o z a t

Csongrád Városi Önkormányzat Képviselő-testülete megtárgyalta és elfogadja a ***2019. szeptember 26-ai*** *(rendes),* ***2019. október 7-ei*** *(rendkívüli),* ***2019. október 24-ei*** *(alakuló ülés)* és a***2019.******október 30-ai*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

38

* - -

**17. Az Alsó-Tisza –menti Önkormányzati Társulás Társulási Tanácsába polgármester személyének delegálása**

Bedő Tamás: A Társulási Tanácsot Csanytelek, Tömörkény, Felgyő és Csongrád alkotja. A delegálásokat újból meg kell tenni, erről szól ez az előterjesztés.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

**208/2019. (XI.21.) önkormányzati**

Önk/235-1/2019.

H a t á r o z a t

Csongrád Városi Önkormányzat Képviselő-testülete megtárgyalta *„Az Alsó- Tisza-menti Önkormányzati Társulás Társulási Tanácsába polgármester személyének delegálása”* tárgyú előterjesztést és az alábbi döntést hozza:

1. A Képviselő-testület a Magyarország helyi önkormányzatairól szóló 2011. évi CLXXXIX. törvény 92. § (2) bekezdésében foglaltak szerint eljárva, az **Alsó- Tisza-menti Önkormányzati Társulás Társulási Tanácsába *Bedő Tamás polgármester személyét delegálja* -** atörvényen alapuló ***képviseleti joga*** gyakorlásán túl -a tagönkormányzati érdekek érvényesítésére. A megbízás időtartama 2019. október 13. napjától, a polgármesteri megbízatás megszűnéséig tart.

Erről jegyzőkönyvi kivonaton értesítést kap:

1. Képviselő-testület tagjai

2. a Társulás székhelyének jegyzője és általa a

3. Magyar Államkincstár Csongrád Megyei Igazgatósága (Szeged)

- - -

**18. „2020.01.01.-2021.12.31. közötti Közvilágítási villamos energia szolgáltatás beszerzése – döntési javaslat**

Bedő Tamás: Lefolytatták a közbeszerzést, még a szeptemberi utolsó ülésen írták ki a pályázatot. A beérkezett ajánlatok közül a legkedvezőbbet E2Hungary Energia Kereskedő Szolgáltató Zrt tette, nettó 18,97 Ft/kwh értékben.

39

Szakértő által becsült korábbi kalkulált beszerzési ár, amihez a kiírást kötötték ez ennél magasabb volt, 19,82 Ft/kwh. A jelenlegi beszerzési ár 17,94 Ft/kwh. Az áram ára emelkedő tendenciában van, úgyhogy elég jó ajánlatot kaptak, nem is az előző szolgáltató nyerte el a pályázatot.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslatot.

A Képviselő-testület egyhangúlag, vagyis 11 igen szavazat mellett – minősített többséggel – a következő határozatot hozza:

**209/2019. (XI. 21.) önkormányzati**

Fjl/71-8/2019.

**H a t á r o z a t**

A Csongrád Városi Önkormányzat Képviselő-testülete a „*2020.01.01.-2021.12.31. közötti Közvilágítási villamos energia szolgáltatás beszerezése – döntési javaslat”* című előterjesztéstmegtárgyalta és az alábbi döntést hozza:

1. A közbeszerzési eljárás eredményes lezárásához hozzájárul. Felhatalmazza a Polgármestert az eljárásban nyertes ajánlattevővel kötendő szerződés aláírására.

2. A 2020. és 2021. évekre a közvilágítás üzemeltetéséhez szükséges villamos energia költségét - 18,97,-Ft/kWh egységáron - az önkormányzat 2020. és 2021. évi költségvetése terhére biztosítja.

Határidő: 2019. december 15.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai

2. Fejlesztési és Üzemeltetési Iroda

3. Gazdálkodási Iroda

* - -

**19. A Csongrádi Vízügyi Sportegyesület kérelme tulajdonosi hozzájárulás megadásához**

Bedő Tamás: Korábban a Csongrádi Vízügyi Sportegyesület pályázott a mostani bázisuk megújítására, amely „sínen van”. Egy újabb pályázatot nyújthatnak be és lehetőség nyílna a mostani diáktábor, a Körös-toroki napközis tábor felújítására akképpen úgy, hogy azt használatba az evezősöknek adná a város, aki egyébként az

40

üzemeltetést a Körös-torok működtetőjének adná annyi feltétellel, hogy a fennmaradását 15 évig kell biztosítani. Ez egy 100 %-os támogatású pályázat, 24 millió Ft értékben. Jelentősen megújulhatna a napközis tábor. Tegnap a pályázatot be kellett adni, ezért ő aláírta a hozzájáruló nyilatkozatot, de természetesen a testületi döntéssel válik véglegessé. Ha sikerül a pályázatot megnyerniük az nagyon jó, mivel közel 25 millió Ft-ot tudnának fejleszteni a Körös-torokba.

Napközis táborként fog tovább funkcionálni, ugyan úgy a gyerekeket fogja szolgálni, csak lesz benne egy evezős megjelenítés.

**Kérdések, vélemények:**

Máté Attila: Nagyon öröm számára, hogy a Körös-torokba újabb pályázati forrás érkezhet. Körös-toroki területnek ez a kemping egy „szégyen foltja” volt, de ezzel a pályázati lehetőséggel ezt a csorbát is javítani tudják. Bízik benne, hogy eredményes pályázat esetén nagyon sokan fogják ezt a tábort használni és egy újabb értéket tudnak teremteni a Körös-torokban.

Bedő Tamás: Szavazásra bocsátja a beterjesztett határozati javaslat elfogadását

A Képviselő-testület egyhangúlag, vagyis 11 igen szavazat mellett – minősített többséggel – a következő határozatot hozza:

**210/2019. (XI.21.) önkormányzati**

Fjl/481-1/2019.

H a t á r o z a t

Csongrád Városi Önkormányzat Képviselő testülete megtárgyalta „A Csongrádi Vízügyi Sportegyesület kérelme tulajdonosi hozzájárulás megadásához” tárgyú előterjesztést, és az alábbi döntést hozza:

1. A Képviselő testület jóváhagyja a polgármester által aláírt, és jelen előterjesztés mellékletét képező tulajdonosi nyilatkozatot.
2. A képviselő testület felkéri a polgármestert, hogy a pályázat eredményéről és a megvalósuló beruházásról adjon tájékoztatást.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kapnak:

1. a képviselő testület tagjai

2. Bedő Tamás polgármester

41

3. Fejlesztési és Üzemeltetési Iroda és általa

4. Csongrádi Vízügyi Sportegyesület

A képviselő-testület ezt követően zárt ülésen folytatja munkáját, az ott hozott ***211-2012/2019. (XI. 21.) önkormányzati határozatok a következők:***

**211/2019. (XI.21.) önkormányzati**

FJL/209-7/2019

H a t á r o z a t

Csongrád Város Önkormányzatának Képviselő-testülete megtárgyalta az „***Csongrádi Közmű Szolgáltató Kft. likviditási helyzete***” tárgyú előterjesztést és az alábbi határozatot hozza:

1. A Képviselő-testület felkéri a Polgármestert, hogy a Csongrádi Közmű Kft. hosszú távú működőképességének biztosítása érdekében a Kft. ügyvezetőjével és gazdasági vezetőjével együttműködve mérje fel valamennyi tevékenységi kör gazdaságosabb működtetési lehetőségét, a költséghatékonyságot növelő fejlesztési lehetőségeket és az ehhez szükséges intézkedéseket.

Határidő: 2020. január 31

Felelős: Bedő Tamás Polgármester

 Lantos Sándor ügyvezető

2. A Képviselő-testület felhatalmazza a Polgármestert, hogy az Önkormányzat saját pénzügyi helyzetét, annak biztonságát szem előtt tartva a Közmű Szolgáltató Kft. részére folyószámla hitel törlesztése céljából pénzeszköz átadás eszközöljön maximum a folyószámla hitelkeret összegéig tagi kölcsön és/vagy 2020. évi önkormányzati költségvetési támogatás megelőlegezése formájában.

Határidő: 2019. december 31.

Felelős: Bedő Tamás Polgármester

Erről jegyzőkönyvi kivonaton értesítést kap:

1. a Képviselő-testület tagjai
2. Fejlesztési és Üzemeltetési Iroda és általa
3. az érintettek
* - -

42

**212/2019. (XI.21.) önkormányzati**

Önk/232-2/2019.

H a t á r o z a t

Csongrád Városi Önkormányzat Képviselő-testülete „A helyi kitüntető cím, valamint díjak alapításáról és adományozásáról” szóló 20/2013. (XI.23.) önkormányzati rendelet alapján 2019. évben **„Év családja”** kitüntető címet adományoz:

**Erős László** **és felesége Erősné Szabó Mária**

**családja részére**

Erős László és Erősné Szabó Mária Csongrád városban élnek több évtizede, itt nevelték fel három gyermeküket szeretetben, egyetértésben. A szoros családi köteléken kívül mindig hasznos tagjai voltak a város aktív közösségének. 1995 óta tagcsaládja Csongrád legaktívabb civil szervezetének, a Bölcső Nagycsaládosok Csongrádi Egyesületének. Az egyesületben először, mint vezetőségi tag, több, mint 6 éve az Egyesület elnökeként tevékenykedik a közösségért, a városért. Időt és energiát nem kímélve munkája során mindig az egyesület érdekeit nézi, kitartóan és lelkiismeretesen szervezi a programokat. Férje és három felnőtt gyermeke szerető támogatásának köszönhetően megteremtette az egyesületre oly jellemző barátságos, és közvetlen légkört. Rendezvényeken – legyen az nagycsaládos vagy városi szintű – az egész család kiveszi részét a szervezéstől a megvalósításig egyaránt. Erősné Szabó Mária mindenki ügyét nagy odafigyeléssel és türelemmel kezeli. Fellépése és magabiztossága révén kiváló vezetővé vált.

A nagycsaládosok nem félnek segítséget kérni tőle, odafigyel mindenkire és támogatásával, tanácsaival biztosítja, hogy az egész egyesület egy nagy családként tekintsen magára.

Szeretetteljes családi életükkel és egyéni példamutató magatartásukkal nagycsaládként élnek a városban.

A Képviselő-testület felkéri a polgármestert, hogy a 2019. december 19. napján tartandó ünnepi testületi ülésen a kitüntető címet adja át Erős László és családja részére.

Határidő: szöveg szerint

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. a kitüntetett

43

*A zárt ülés hanganyagát a 2253. számú hangszalag A. oldala 001-től 440. számig tartalmazza.*

*A nyílt ülésen elhangzottakat a 2252. számú hangszalag A) oldala 001-től végig és B.) oldal 001-től végig tartalmazza.*

*További kérdés, vélemény nem hangzott el.*

Bedő Tamás polgármester az ülést 16:40 órakor bezárja.

K.m.f.

 Bedő Tamás Dr. Juhász László

 polgármester jegyző